Jaga-Jaga Kalau Isteri Diam Dan Tak Banyak Cakap, PASTI Ada Sesuatu Yang Tak Kena!

Para suami sekalian, pernah tak isteri tu dari seorang yang mulutnya pot pet pot pet, tiba-tiba jadi pendiam? Haaa..risau tak? Ke seronok bila isteri berdiam diri dan tak banyak cakap? Tapi sebenarnya anda sebagai suami patut bimbang. Kenapa? Teruskan baca perkongsian artikel Hello Doktor ini.

Sifat semula jadi wanita

Rasanya memang fitrah seorang wanita untuk suka bercakap. Malahan ada kajian yang mengatakan wanita sememangnya bercakap lebih banyak daripada lelaki. Lebih tepat lagi, sebanyak 13,000 patah perkataan yang akan keluar daripada mulut seorang wanita.

Apabila seorang wanita itu sudah bergelar seorang isteri dan ibu, makin kuatlah bebelannya. Tetapi percayalah, bebelan itu bukanlah sekadar suka-suka. Ia adalah kerana rasa kasih seorang isteri kepada suaminya, sayang seorang ibu kepada anak-anaknya.

Bercakap adalah salah satu cara mereka meluahkan perasaan, memberi teguran dan nasihat. Walaupun adakalanya mungkin kedengaran pedas di telinga. Tetapi semua itu adalah untuk kebaikan insan yang disayangi.

Isteri berdiam diri

Mungkin sukar untuk diakui, tetapi apabila isteri anda yang merupakan seorang yang banyak bercakap secara tiba-tiba berdiam diri, seri rumah tangga itu akan hilang. Anda pasti akan terasa suram dan sunyi.

Isteri yang secara mendadak menjadi seorang yang pendiam bererti ada sesuatu yang sukar untuk diluahkan. Isteri yang berdiam diri bererti hatinya mungkin terluka. Dan sebenarnya, isteri berdiam diri adalah petunjuk si dia bagaikan bom jangka yang hanya menunggu detik untuk meletup. Bahaya!

Suami yang prihatin

Ketika menyedari pasangan anda tidak banyak bercakap, sebaiknya cuma untuk mengambil tahu apa yang membuatkan si dia berkelakuan begitu. Anda boleh mencuba untuk menjadi suami yang prihatin.

Bukan hendak meletakkan 1001 kesalahan kepada pihak suami. Tetapi adakalanya, apabila selalu berdepan dengan bebelan seorang isteri, si suami sering kali menganggap apa yang dibebelkan isteri adalah perkara remeh. Bak kata pepatah, ‘masuk telinga kanan, keluar telinga kiri’. Jadi ia mungkin secara tidak langsung melukai hati si isteri dan membuatkan timbul anggapan bahawa apa pendapat dan suaranya sebagai seorang isteri adalah tidak penting di mata suami.

Mungkin anda sebagai suami terlupa, isteri anda adalah seorang manusia yang turut mempunyai perasaan seperti anda. Jangan biarkan isteri anda diam untuk tempoh yang terlalu lama, kelak mungkin akan berlaku perkara yang akan menimbulkan kekesalan di hati anda sendiri.

Isteri yang lebih banyak bercakap atau membebel itu adalah jauh lebih baik daripada isteri berdiam diri dan tidak banyak cakap. Ini kerana wanita yang tidak banyak bercakap ini cenderung memiliki hati yang sudah tawar terhadap perhubungan yang terjalin.

Apa yang boleh dilakukan?

Jika anda mula perasan isteri anda sudah kurang bercakap atau mungkin tidak mahu bercakap dengan anda, jangan berdiam diri. Berikut adalah beberapa tip yang mungkin dapat membantu memulihkan hubungan anda dan pasangan.

 Bantuan individu sekeliling

Sekiranya isteri anda tidak mahu bercakap dengan anda tetapi masih bercakap dengan ahli keluarga atau rakan baik mereka, sebaiknya dapatkan pertolongan daripada mereka. Tanyakan pendapat dan maklum balas mengapa isteri anda mungkin tidak gembira seperti selalu.

Bukan semua yang dikatakan perlu anda percayai tetapi ia sekurang-kurangnya dapat membantu anda untuk mengetahui apa yang dirasai pasangan anda, terutama apabila si dia tidak mahu bercakap dengan anda.

 Bersedia mendengar

Ada pendapat yang mengatakan tip perkahwinan terbaik adalah untuk suami mendengar apabila isteri berkata-kata. Tidak dinafikan ada kalanya apa yang dikatakan isteri adalah sesuatu yang tidak penting.

Percayalah,isteri anda cuma mahu didengari dan apabila anda tidak mengendahkan kata-kata isteri, ia membuatkan mereka kecewa dan terasa diabaikan. Jadi ia mungkin menjadi antara punca mengapa si dia tidak lagi mahu bercakap dengan anda. Apa guna bercakap tetapi tidak didengari, bukan?

 Berbeza pendapat

Walaupun sudah berkahwin, anda dan pasangan adalah tetap dua individu dengan pendapat dan cara pemikiran yang berbeza. Mungkin benar, bukan semua yang diutarakan isteri adalah benar, tetapi tidak salah untuk anda mendengarnya terlebih dahulu. Dan jika ia adalah salah, nyatakan pandangan anda dengan cara yang berhemah. Ini adalah lebih baik daripada anda terus membangkang tanpa memberikan ruang kepada isteri anda untuk menyuarakan pendapat dan pandangan mereka.

Kenal pasti masalah

Setiap masalah yang timbul pasti ada penyebabnya dan setiap isu itu juga pasti mempunyai cara penyelesaian yang terbaik. Sebagai suami, jangan biarkan isteri berdiam diri untuk tempoh yang lama. Ini hanya akan memburukkan lagi keadaan dan jangan pula anda mengambil kesempatan dengan apa yang berlaku.

Sekiranya ada telah mencuba melakukan segalanya untuk memperbaiki perhubungan anda dan isteri, mungkin anda boleh mendapatkan bantuan daripada pakar kaunseling. Jangan malu untuk mendapatkan bantuan pihak luar yang untuk menyelamatkan rumah tangga anda.

Anda mungkin berminat untuk membaca artikel ini:

Rahsia Kebahagiaan Perkahwinan

Pembulian Emosi dalam Perkahwinan

8 Tabiat Boleh Menamatkan Perkahwinan, Menurut Ahli Terapi


12 Punca Kenapa Boleh Ada Benjolan Pada Alat Sulit Lelaki & Perempuan!

Muka anda berubah pucat semasa memeriksa kemaluan. Ada benjolan pada kemaluan dan bahagian di antara dubur,
adakah ia petanda jangkitan penyakit kelamin
 (STI)?

Memang kita sering ditakutkan dengan penyakit kelamin sekiranya terdapat perkara tidak normal pada kemaluan.

Ada ruam, STI kot. Ada ulser pada kemaluan, mungkin STI. Gatal punggung, STI lah tu.

Hakikatnya, STI bukanlah penjenayah kepada semua simptom pada kemaluan anda. Sama seperti benjolan yang anda jumpa.

Baca lagi artikel berkaitan:

Aktif Bersetubuh? Jalani Ujian STD Sebagai Perlindungan Diri, Jangan Main Redah Saja!

Jangan Main Kongsi Jamban Terutamanya Jenis Duduk, Boleh Terkena STD Yang Ini!

Penyakit Kelamin STD, Kenali Jangkitan Mana Yang Boleh & Tidak Boleh Disembuhkan

Artikel ini akan memberikan perspektif atau pengetahuan baharu kepada anda berkaitan dengan topik benjolan pada kawasan perineum.

Untuk mendapatkan lebih banyak info tentang Kesihatan Seksual, sila dapatkannya
di sini.

Apa itu perineum dan kenapa ada benjolan pada kawasan tersebut?

Secara mudahnya, perineum adalah anggota badan yang terletak di antara penis/faraj dan dubur.

Ia sangat sensitif dengan deria sentuh memandangkan terdapat
saraf dan salur darah pada kawasan tersebut
.

Ramai individu kurang memberikan perhatian kepada perineum masing-masing.

Ia berikutan kawasan tersebut kecil dan tidak mempunyai sebarang fungsi spesifik.

Namun, jika ada benjolan pada atau berdekatan dengan kawasan perineum, mulalah ‘cuak’.

Keadaan tersebut boleh berpunca daripada:

Kecederaan: Impak kepada kawasan selangkang (groin) boleh menyebabkan perineum anda koyak. Kesannya, ia boleh membentuk benjolan.

Disfungsi pada otot lantai pelvik. Apabila terdapat
kecederaan pada otot atau ligamen lantai pelvik
, ia boleh menyebabkan berlakunya proses kontraksi tidak terkawal. Kesannya, ia akan membentuk benjolan pada kawasan perineum.

Buasir. Keadaan kesihatan ini berlaku apabila salur darah pada kawasan dubur membengkak. Anda akan rasa sakit jika benjolan disentuh.

Jangkitan kelamin
. Virus herpes dan kutu kelamin boleh menyebabkan benjolan pada kawasan kemaluan yang kelihatan kemerah-merahan.

Sista pada kawasan dubur. Secara amnya, mereka yang mempunyai sista tidak menunjukkan sebarang simptom. Namun, jika terlalu besar,
anda mungkin sukar untuk duduk.

Abses. Apabila terdapat kumpulan nanah pada kawasan dubur, ia boleh membentuk benjolan perineum.

Kanser. Punca yang paling ditakuti, ketumbuhan malignan boleh tumbuh pada kulit di kawasan perineum. Lama-kelamaan ia boleh membesar dan menjadi lebih menyakitkan.

Diagnosis boleh jadi umum atau berbeza mengikut jantina

Apa yang tersenarai di atas boleh didiagnosis pada mana-mana jantina.

Namun, oleh sebab lelaki dan wanita mempunyai struktur anatomi berbeza, terdapat diagnosis yang lebih spesifik kepada jantina tersebut.

Benjolan pada kemaluan wanita (faraj)

Berbeza dengan lelaki, benjolan pada kemaluan wanita boleh terjadi disebabkan pelbagai jenis keadaan kesihatan, antaranya
:

Radang pundi kencing: Walaupun
lelaki dan wanita mempunyai pundi kencing
, keadaan ini lebih lazim berlaku pada wanita. Kebengkakan yang berlaku pada otot organ tersebut boleh menyebabkan munculnya benjolan perineum.

Jangkitan saluran kencing (UTI): Seperti punca pertama, UTI lazim berlaku pada wanita berikutan saluran uretra yang lebih pendek dan terletak berhampiran dengan dubur. Kebengkakan yang berlaku disebabkan oleh UTI boleh dimanifestasikan sebagai benjolan perineum.

Benjolan semasa kehamilan: Mereka yang hamil mudah mendapat masalah benjolan perineum semasa trimester ketiga. Ia berikutan berat bayi meningkat dan keadaan posisi mereka di dalam pelvis.

Sakit pada bahagian faraj (vulvodynia). Keadaan ini boleh menyebabkan tisu pada bahagian perineum membengkak.

Komplikasi setelah prosedur episiotomi semasa bersalin
. Bagi memudahkan bayi untuk keluar, ada masanya doktor akan memotong sedikit bukaan faraj. Ia dikenali sebagai prosedur episiotomi. Setelah bahagian tersebut dijahit, jangan pelik jika ada benjolan yang kadangkala gatal.

Benjolan pada kemaluan lelaki (zakar)

Berbeza dengan wanita, lelaki hanya mempunyai satu keadaan kesihatan yang lazim menyebabkan benjolan perineum, iaitu
prostatitis atau keradangan pada kelenjar prostat.

Apabila organ tersebut membengkak, ia boleh menolak bahagian perineum keluar
menyebabkan terbentuknya benjolan
.

Rawatan dan cara atasi rasa tidak selesa

Walaupun kebiasaannya punca benjolan perineum tidak berbahaya, ia boleh memberikan
ketidakselesaan kepada individu yang mengalaminya
.

Terdapat beberapa langkah yang boleh diambil untuk merawat atau mengurangkan rasa tidak selesa. Antaranya:

Gunakan bantal duduk ‘donat’ yang direka khas untuk pesakit buasir untuk kurangkan tekanan pada kawasan perineum.

Gunakan
paket ais untuk redakan rasa sakit atau bengkak.

Pakai pakaian yang longgar.

Urutan lembut pada kawasan perineum anda.

Basuh kawasan bengkak dengan teliti selepas berhadas.

Ambil ubat tahan sakit (rujuk doktor terlebih dahulu).

Jika puncanya adalah abses
, doktor akan menggunakan jarum untuk mengeluarkan nanah tersebut.

Kalau punca boleh dirawat melalui pembedahan, rujuk pakar untuk mengetahui jika pilihan tersebut sesuai dengan anda. Antara struktur yang boleh dibedah adalah buasir, sista dan ketumbuhan.

Konklusi

Benjolan pada kemaluan (perineum)
 walaupun tidak berbahaya tapi
boleh menyebabkan ketidakselesaan dan mempengaruhi produktiviti kerja.

Apa yang anda perlu faham adalah benjolan tersebut bukan boleh berpunca daripada penyakit kelamin sahaja.

Untuk maklumat lanjut atau pertanyaan berkenaan dengan jenis rawatan bersesuaian, rujuk doktor perubatan anda sekarang.


Cara Mudah Nak Cegah Kanser Kulit, Rajinkan Diri Pakai 'Sunscreen'! Ini Sebabnya

Kalau
keluar rumah, pakai
tak krim pelindung matahari untuk muka dan
kulit badan
? Kebanyakan daripada kita tidak
memakai sunscreen
 dan
menganggap ia tidak penting
.

Akan tetapi, menurut pakar, penggunaan pelindung matahari dapat membantu
melawan risiko kanser
kulit, adakah ia benar?

Jom ketahuinya dengan lebih lanjut.

Analisis kajian

Dalam satu kajian
, penyelidik mendapati
kadar penghidap melanoma
 menurun sebanyak 20%
bagi remaja di Amerika Syarikat
. Namun keadaan ini berbeza bagi
kes
kanser kulit dalam kalangan individu dewasa.

Kajian analisis data ini melibatkan 988,000 kes melanoma pelbagai peringkat usia yang diperolehi daripada Centers for Disease Control and Prevention dan National Cancer Institute dari tahun 2001 hingga 2015.

Kumpulan usia yang terlibat adalah kanak-kanak (usia 0 hingga 9), remaja (10 hingga 19), dewasa muda (20 hingga 29), dan individu dewasa dalam peningkatan 10 tahun dari usia 30 tahun dan ke atas.

Penyelidikan yang diterbitkan dalam
JAMA Dermatology ini menyatakan umumnya, kes melanoma –
sejenis
kanser
yang berkembang dari sel yang
mengandungi pigmen
 yang dikenali sebagai
melanocytes
dan
menjadikan
kulit berwarna
 coklat
atau tan
,
meningkat 65%.

Jumlah peningkatan kes adalah daripada 50,272 kepada 83,362 antara tahun 2001 hingga 2015 dan ia berlaku dalam kalangan individu dewasa yang berusia lebih daripada 40 tahun.

Penurunan kanser kulit & krim pelindung matahari

Walau bagaimanapun, untuk tempoh yang sama, penurunan sebanyak 4 peratus setahun dicatatkan dalam kalangan lelaki muda dan 4.5% setahun bagi wanita muda – sekali gus mencatatkan penurunan sehingga 20 peratus sejak tahun 2005.

Penyelidik daripada University of Washington School of Medicine dan Fred Hutchinson Cancer Research Center di Seattle menyifatkan, penurunan dalam kalangan golongan muda ini disebabkan mereka mengikuti nasihat pemakaian
krim pelindung matahari
 untuk muka dan badan serta topi.

Golongan ini juga dikatakan lebih memfokuskan aspek
penjagaan kulit
.

Diagnosis kanser kulit

American Cancer Society menganggarkan lebih 96,000 individu akan didiagnosis dengan melanoma di Amerika Syarikat pada tahun 2019 dan lebih daripada 7,200 kes
kematian
 dijangkakan akan berlaku.

Kanser kulit
merupakan kanser yang paling biasa untuk berlaku dan
barah melanoma
 hanya menyumbang 1 peratus daripada jumlah keseluruhan kanser ini. Namun ia menjadi punca banyak kes
kematian
 melibatkan kanser kulit.

Guna krim pelindung matahari untuk muka dan badan

Mungkin di Malaysia,
kanser kulit
bukanlah satu kanser yang sering berlaku, tetapi itu tidak bermakna anda terlepas daripada risiko untuk mengalaminya.

Jadi kenapa tidak mengambil langkah melindungi diri anda daripada sekarang, bukan? Sebelum keluar rumah, pastikan anda memakai krim pelindung kulit untuk mengelakkan
cahaya UV daripada matahari
. Mencegah itu pastinya lebih baik daripada merawat.


Penjagaan Bayi Minggu Ke-16

Perkembangan & Pelakuan

Perkembangan bayi anda.

Ketika meniarap, bayi anda mungkin akan mengangkat kepala dan bahu mereka dengan tinggi, dan menggunakan lengan untuk menyokong. Tolakan yang sedikit ini membantu menguatkan otot mereka dan memberikan pandangan yang lebih baik terhadap apa yang berlaku.
Mereka mungkin memukau anda (dan dirinya sendiri!) dengan berguling dari belakang mereka ke hadapan mereka atau sebaliknya.

Anda boleh menggalakkan kemahiran berguling melalui permainan ini:
menggoyangkan mainan bersebelahan dengan sisi yang mereka kerap digulung jika mereka cukup berminat untuk mencuba lagi.
Memuji usaha mereka dan senyum.
mereka mungkin memerlukan keyakinan anda kerana kemahiran baru ini boleh menjadi sedikit menakutkan.

Pada minggu terakhir bulan ke-3, mereka dapat:

Letakkan berat badan pada kaki apabila dipegang tegak;Grasp or grab objects;

Menggenggam atau merebut objek;

Mencari arah suara, terutama suara ibunya;

Menyebut gabungan konsonan;

Apabila anda mebaringkannya, mereka boleh mengangkat kepala dan bahu dangan menolak lengan. Aktiviti ini boleh membantu kekuatan otot dan membantu mereka melihat apa yang berlaku sekeliling dengan baik.
Malah bayi boleh membuatkan anda dan dirinya terkejut ketika membalikkan dari pinggang dan sebaliknya.

Sokongan untuk bayi anda.

Anda boleh menggalakkan mereka membalik dengan menggoncang mainan secara perlahan-lahan ke arah sisi bayi yang sering berguling.
Puji usaha anak anda dan senyum pada mereka. Kadang-kadang anda perlu tenangkan bayi anda kerana kemahiran baru akan membuat bayi sedikit takut dan malu.

Kesihatan & Keselamatan

Apa yang patut saya bincangkan dengan doktor?

Setiap doktor mempunyai kaedah mereka sendiri untuk pemeriksaan kesihatan bayi berdasarkan keadaan tertentu. Fizikal keseluruhan menguji jumlah dan jenis teknik untuk mendiagnosis dan bagaimana untuk melaksanakan prosedur akan berbeza-beza bergantung kepada keadaan setiap kanak-kanak. Doktor anda mungkin:

Ukur berat badan, ketinggian, lilitan kepala dan kemajuan perkembangan bayi selepas kelahiran;

melakukan peperiksaan fizikal, termasuk menyemak isu-isu sebelumnya;

Mengarah anda terhadap apa yang perlu pertimbangkan pada bulan depan yang berkaitan dengan penyusuan, tidur, pertumbuhan dan keselamatan untuk bayi;

Menjawab keraguan persolan: Apa reaksi bayi ketika imunisasi? Tindak balas anda? Anda perlu hubungi doktor anda jika anak anda mempunyai apa-apa tindak balas?

Anda juga perlu mengambil kira masalah yang berlaku lebih daripada sebulan untuk kesihatan bayi, isu menyusu/penyusuan, atau perubahan dalam keluarga. Sila catatkan maklumat dan bimbingan doktor anda dan juga semua maklumat yang diperlukan (berat badan, ketinggian, lilitan kepala, tanda lahir, vaksin, penyakit, pemberian ubat-ubatan, keputusan ujian anak …) ke dalam kertas kesihatan bayi anda.

Apakah yang patut saya tahu?

Berikut adalah beberapa perkara yang perlu anda tahu:

Obesiti

Obesiti telah menjadi istilah kesihatan biasa. Manakala orang dewasa yang mempunyai berat badan berlebihan boleh mempunyai banyak kebimbangan, maka bayi montel seolah-olah tidak menimbulkan banyak kebimbangan. Sesetengah bayi montel apabila mereka dilahirkan, bayi yang lain mula montel apabila mereka lebih besar. Tetapi ini tidak disebabkan oleh pemakanan yang tidak sihat atau pergerakan bayi yang kurang. Sebabnya ialah otot bayi tidak berkembang secukupnya. Keadaan ini boleh diperbaiki apabila mereka lebih besar.

Jika anda bimbang anak anda mungkin menjadi gemuk, sila bawa mereka berjumpa doktor untuk diperiksa dengan lebih teliti. Untuk menilai obesiti, pertama, doktor akan memeriksa berat badan dan ketinggian kanak-kanak itu berdasarkan kriteria umur. Jika bayi anda berlebihan berat badan, doktor anda akan memeriksa bagaimana perkembangan kanak-kanak. Beberapa doktor menekankan berat bayi pada usia ini, terutama apabila mereka belum mula makan makanan pejal.

Badan yang berisi bukan petanda anak yang akan menjadi gemuk apabila mereka dewasa. Ramai kanak-kanak mula kehilangan berat badan apabila mula merangkak dan belajar berjalan. Apabila bayi semakin berusia, anda boleh menggalakkan anak anda untuk bermain di atas lantai, hanya makan apabila mereka lapar dan mengelakkan susu ibu hanya untuk menenangkan dia. Ini akan membantu mengurangkan kemungkinan mereka mempunyai berat badan berlebihan..

Lasak bermain

Bayi anda mungkin menunjukkan keseronokan melampau apabila anda melemparkan mereka di udara dan menangkap mereka berulang kali. Walau bagaimanapun, ini adalah sangat berbahaya. Sesetengah permainan boleh menjadi amat berbahaya untuk kanak-kanak di bawah umur dua tahun. Mereka mungkin cedera ketika dilambung atau digoncang. Sejak berat kepala bayi setara dengan tubuhnya, otot leher belum dibangunkan sepenuhnya jadi daya sokongan untuk kepala bayi adalah sangat lemah. Apabila digoncangkan, kepala bayi condong kembali dan menyelam kembali di hadapan, yang boleh menyebabkan otak bertembung dengan tengkorak. Kerosakan otak boleh menyebabkan bengkak, pendarahan, tekanan atau kerosakan saraf dan bayi anda mungkin terjejas secara mental atau fizikal dalam kehidupan.

Itu juga boleh mencederakan mata mereka. Jika retina dipisahkan, saraf mereka mungkin tercedera, ini boleh menjejaskan penglihatan bayi anda, dan boleh membawa kepada buta.

Kecederaan boleh berlaku apabila bayi digoncang semasa anda bermain dengan bayi. Oleh itu, elakkan untuk bermain kasar dan sentiasa menyokong kepala dan leher bayi anda dengan tangan anda. Juga, mengelakkan berjoging atau melambung mereka sehingga anda memegangnya (bukannya membiarkan bayi duduk dalam kerusi bayi). Itu tidak bermakna anda tidak bermain dengan bayi, anda masih boleh bermain dengan bayi anda perlahan-lahan dan sentiasa mengutamakan keselamatan.

Kerisauan Saya

Apa yang saya risaukan?

Perkara yang mungkin merisaukan anda:

Bayi masih menggunakan puting

Perkara yang boleh membuat anak anda berasa selesa termasuk puting, botol susu, mengulit atau puting (pacifiers). Apabila menjadi kebiasaan, ia akan menjadi sukar untuk bayi menggentikannya. Jika
 anda tidak mahu bayi anda ketagihan puting, jadi sekarang adalah masa yang sesuai untuk menghentikan mereka menggunakannya buat sementara waktu.
Pada usia ini, keupayaan bayi untuk mengingat adalah terhad, jadi kanak-kanak dengan mudah melupakan puting jika mereka tidak menggunakannya sekali lagi.
Satu lagi sebab dinasihatkan bahawa anda harus membiarkan anak anda berhenti daripada puting adalah kanak-kanak pada usia ini boleh menyesuaikan diri dengan perubahan yang lebih baik daripada kanak-kanak besar dan menarik diri begitu lama akan menjadi lebih mudah.

Untuk membantu mereka berasa lebih selesa apabila tidak ada puting, cuba goyang buaian, mengulit, biarkan bayi menghisap lengan anda (atau menghisap tanggannya). Jika bayi anda seolah-olah tidak bersedia untuk meninggalkan puting, anda boleh menyekat penggunaan puting dengan hanya membiarkan bayi anda menggunakannya hanya semasa tidur atau pada waktu malam.

Bercerai susu awal

Biasanya, tempoh tiga bulan pertama kehidupan adalah masa yang bayi anda adalah sangat menyenangkan dan cepat menyesuaikan diri. Jadi, jika anda memilih masa yang paling sesuai untuk memberhentikan penyusuan bayi anda, adalah sekarang. Walaupun bayi suka menyusu, tetapi bayi bercerai susu pada masa ini tidak akan terlalu sukar dalam perbandingan dengan bayi yang bercerai susu apabila mereka berusia enam bulan. Apabila anda mahu bayi anda bercerai susu awal, adalah terbaik dengan memberikan bayi anda minum susu formula tambahan atau anda boleh memerah susu ke dalam botol dalam kira-kira 4-6 minggu untuk secara beransur-ansur biarkan bayi meminumnya. Anda mungkin perlu cuba cara yang berbeza untuk mengetahui kaedah yang bayi anda benar-benar suka. Pada ketika ini, yang terbaik adalah memberi formula bayi anda secara beransur-ansur mengurangkan bekalan susu ibu. Menjadi keberterusan tetapi tidak terlalu keberatan untuk melaksanakan tugas ini.

Cuba penyusuan botol sebelum menyusu badan. Jika bayi anda menolak botol padakali pertama, cuba lagi pada masa lain. Anda perlu teruskan mencuba hingga bayi anda minum sekurang-kurangnya 30-60ml botol. Apabila anak anda lakukannya, gantikan susu formula dan bukannya susu badan. Beberapa hari kemudian, terus menggantikan dengan susu formula berbeza bukannya susu badan. Peralihan secara beransur-ansur ini untuk membuatkan dada anda sesuaikan dengan bekalan susu.

Anda juga perlu ambil perhatian bahawa anda tidak perlu memanjangkan penyusuan pada waktu malam supaya anda dan bayi anda mempunyai masa lebih tenang dan boleh berehat bersama-sama selepas anda pulang dari kerja. Jika mahu, anda boleh terus menyusukan sekali sehari jika anda masih mempunyai susu dan bayi anda masih sangat memerlukan susu. Ambil masa anda untuk memberhentikan penyusuan sepenuhnya untuk bayi atau tunggu sehingga anda tidak lagi mempunyai susu.


Bagaimana Hendak Bangun Awal Pagi

Sukar untuk menjadi mereka yang mampu bangun pada awal pagi  jika anda gemar berjaga hingga lewat malam. Walau bagaimanapun, bangun awal pagi sebenarnya sangat bermanfaat dari segi penjimatan masa. Jadi, bagaimana kita boleh berubah dan menjadi lebih baik? Artikel di bawah akan menunjukkan kepada anda maklumat lanjut tentang bagaimana hendak bangun awal pagi.

Dapatkan lebih banyak tidur

Bagaimana mungkin anda bangun awal jika anda tidak tidur dengan mencukupi malam  sebelumnya? Badan kita berfungsi mengikut cara kita mengendalikan diri sendiri. Untuk tidak menjejaskan kesihatan, pastikan anda mendapatkan tidur sekurang-kurangnya 7 jam setiap hari. Waktu malam adalah masa apabila badan kita boleh berehat, membaiki sebarang penyakit, dan memulihkan tenaga dari hari kerja atau belajar yang memenatkan. Oleh itu, jika anda mahu bangun awal pagi, tidur 7 jam setiap hari adalah apa yang anda perlu lakukan.

Malangnya, lebih susah untuk mendapat tidur yang mencukupi berbanding menyebutkannya. Ada yang mengadu bahawa mereka tidak dapat mencari masa untuk berehat. Sama ada disebabkan jadual mereka yang berserabut, atau mereka memilih kerja dan pelajaran berbanding kesihatan mereka. Kejayaan tidak akan bernilai jika anda mengorbankan kesihatan anda sendiri. Oleh itu, pilih dengan bijak antara kesihatan dan kejayaan.

Elakkan skrin dalam bilik tidur

Ia mungkin kedengaran sukar untuk dicapai, tetapi memastikan tiada skrin dalam bilik tidur memang boleh membantu anda mendapatkan tidur lebih awal dan yang lebih penting, tidur yang lebih lama. Sentiasa menonton Netflix atau TV bukanlah tabiat yang baik jika anda ingin bangun pada awal pagi. Berapa kali anda mendapati diri anda terlalu terleka dengan apa yang anda tonton sehingga mengabaikan keperluan badan anda atau tidur? Selain skrin TV, tablet atau telefon pintar merupakan penyebab yang lain. Membiarkan perkara ini dalam bilik anda membolehkan anda mudah terleka dengannya.

Tambahan pula, jika anda mempunyai aplikasi telefon, anda berkemungkinan akan memeriksa emel anda, kemudian berfikir tentang kerja sewaktu tidur. Ini boleh membuatkan anda ke tertekan dan kemudian membuat hilang minat untuk tidur.

Bina rutin dan persekitaran waktu malam yang betul

Sesetengah orang merasakan paling mengantuk apabila mereka baru sahaja keluar dari bilik mandi. Orang lain tertidur dengan mudah selepas menghirup secawan teh panas, atau coklat, atau susu sebelum tidur. Pilihlah apa sahaja yang membantu anda tidur dengan selesa. Tetapi ingatlah untuk memilih sesuatu yang sihat, dan menenangkan supaya rutin anda tidak berbahaya kepada kesihatan anda dalam jangka masa panjang. Mengulangi tindakan yang sama sebelum tidur akan mengingatkan otak anda bahawa ini adalah masa untuk tertutup dan dengan itu, anda boleh mempunyai tidur yang baik.

Ternyata, persekitaran bilik tidur anda dan tabiat sebelum tidur menyumbang kepada sama ada anda akan mendapat tidur malam yang baik dan mampu bangun pagi atau tidak. Amalkan perkara berikut setiap hari supaya berjaya mengubah sikap dalam kehidupan.


Panik Lihat Kahak & Hingus Seakan Berdarah? Ini 6 Puncanya!

Siapa sahaja yang tidak panik apabila kahak dan hingus berdarah apabila dihembus keluar bukan?
Ia seakan petanda masalah kesihatan yang berbahaya
!

Ramai yang mungkin akan mengaitkannya dengan mitos di mana masalah cuaca yang terlalu panas menyebabkan perkara ini berlaku.

Benarkah? Atau wujud sebab kahak dan hingus berdarah yang lain? Jom sama-sama kita semua ikuti artikel ini dengan lebih lanjut.

Untuk mendapatkan lebih banyak info tentang Keadaan Telinga, Hidung/Tekak, sila dapatkan
di sini
.

Adakah ia suatu kondisi yang normal?

Hakikatnya, ramai individu yang mungkin pernah mengalami kondisi hidung berdarah akibat faktor risiko berkenaan.

Bagaimana pula jika
 mukus yang terdapat dalam rongga hidung atau mulut
 yang berdarah seperti kahak dan hingus?

Untuk pengetahuan anda, adalah tidak mustahil untuk mukus-mukus ini bercampur dengan darah atas sebab-sebab tertentu.

Namun ia mungkin bukanlah suatu kondisi yang normal terutamanya jika ia melibatkan pendarahan yang sangat pekat dan banyak.

Persoalannya, apakah punca sebenar yang menyebabkan cecair ini tampak seakan hingus berdarah?

Apa punca sebenar kahak & hingus berdarah?

Kahak dan hingus berdarah akan terlihat berwarna agak gelap daripada tona warna merah serta coklat ekoran percampuran di antaranya.

Sebenarnya,
terdapat beberapa sebab yang mendalangi keadaan kesihatan ini
 termasuklah:

#1. Rongga nasal cedera

Kecederaan atau trauma yang terjadi pada pembuluh darah sekitar rongga nasal boleh menjadi salah satu penyebabnnya.

Ia mungkin boleh berlaku ekoran perbuatan menggosok atau mengorek hidung dengan terlalu kuat sehingga ia tercedera.

Perlu diketahui bahawa
 rongga nasal memiliki banyak pembuluh darah halus yang sensitif
 dan sangat mudah tercedera.

Akibatnya, hingus dan kahak yang dihembus keluar mungkin akan tampak seakan berdarah.

#2. Rongga nasal kering

Kawasan ini perlu sentiasa berada dalam keadaan yang agak lembap agar kekeringan rongga nasal tidak akan terjadi.

Namun buat kalian yang tinggal di kawasan yang terlalu sejuk atau terlalu panas, ia mungkin adalah sukar untuk dielakkan.

Begitu juga buat anda yang banyak terdedah pada debu atau habuk serta
 kurang minum air kosong lantas menyebabkan dehidrasi
.

Kesannya, hingus dan kahak yang dihembus keluar mungkin akan tampak seakan berdarah.

#3. Tekanan darah tinggi

Hipertensi juga kerap dikaitkan dengan kondisi hidung atau hingus berdarah yang sekali gus menyebabkan hingus dan kahak juga mengalaminya.

Ini disebabkan oleh mukus-mukus berikut berada sangat dekat dengan rongga nasal yang mungkin biasa mengalami pendarahan.

Jadi,
 sila rawat kondisi tekanan darah tinggi terlebih dahulu
 untuk elak ia berlaku dan berulang.

#4. Kesan ubatan tertentu

Ubat pencair darah seperti heparin dan warfarin yang sering digunakan untuk merawat
 penyakit jantung atau strok juga mungkin adalah dalangnya
.

Ini kerana ubatan seperti ini berupaya mencairkan darah sekali gus menyebabkan ia lebih mudah keluar melalui rongga seperti nasal melalui kahak dan hingus.

Disebabkan itu, penggunaan ubatan tertentu haruslah dipreskripsi dan dipantau oleh doktor.

#5. Kehamilan

Pendarahan pada rongga nasal semasa mengandung adalah normal dan ia kerap berlaku sekitar trimester kedua kehamilan dan seterusnya.

Ini kerana saluran darah pada seluruh tubuh badan wanita hamil akan berkembang sekali gus meningkatkan risiko pendarahan berlaku.

Ia adalah satu kondisi yang normal
 dan anda tidak perlu panik jika mengalaminya semasa mengandung okay?

#6. Alergi

Kemasukan
 alergen seperti debu dan habuk boleh menyebabkan alergi
 sekali gus mengakibatkan pendarahan pada mukus rongga nasal.

Ini ekoran reaksi alahan yang akan menyebabkan kegatalan pada hidung dan mulut lantas membuat penderita memaksa mukus keluar.

Efeknya, maka rongga-rongga ini mungkin akan mengalami kerengsaan atau keradangan lantas membuatkannya bercampur dengan darah.

#7. Leukemia

Kanser darah boleh membawa gangguan pada pelbagai komponen darah seperti trombosit yang sekali gus meningkatkan risiko pendarahan terjadi.

Selain mukus rongga nasal yang berdarah, antara simptom lain leukemia adalah badan lemah, sakit kepala, sesak nafas, kulit pucat dan lain-lain.

Ya,
 ia adalah antara penyakit yang sangat berbahaya
 dan memerlukan rawatan lanjut dengan kadar segera.

Apa yang boleh kalian lakukan?

Bergantung kepada punca ia berlaku, anda mungkin tidak perlu terlalu risau akannya dan boleh cuba cara merawatnya di rumah sahaja.

Setiap kali kondisi ini berlaku dan berulang kembali, anda boleh cuba lakukan ini
:

Duduk tegak dengan posisi kepala lebih tinggi daripada dada

Condongkan sedikit badan ke depan dengan posisi kepala tetap tegak

Hembuskan nafas secara perlahan daripada hidung dan mulut

Apabila darah sudah tiada pada hingus atau kahak, tuamkan ia dengan ais

Sekiranya ia masih berlaku dan berulang lagi kepada anda, segera berjumpa doktor untuk diagnosis yang lebih tepat.


Penyalahgunaan Narkotik

Definisi

Apakah itu penyalahgunaan narkotik?

Penyalahgunaan narkotik adalah keadaan di mana anda terus menggunakan dadah walaupun ia menyakiti anda atau orang lain. Narkotik adalah ubat yang digunakan untuk mengurangkan atau menghilangkan kesakitan yang teruk. Narkotik juga boleh dipanggil opioid. Anda mungkin mengalami masalah berikut yang berterusan atau berulang:

Kesukaran melakukan kerja anda, pergi ke sekolah, atau melakukan perkara-perkara penting di rumah, seperti menjaga anak-anak anda

Memandu kenderaan atau mengendalikan mesin semasa berada di bawah pengaruh narkotik

Masalah perundangan, seperti ditangkap semasa berada di bawah pengaruh narkotik

Masalah yang berterusan dengan rakan-rakan, keluarga, atau orang lain yang disebabkan atau diburukkan lagi dengan menggunakan narkotik

Adakah penyalahgunaan narkotik biasa berlaku?

Sila berbincang dengan doktor anda untuk mendapatkan maklumat lanjut.

Simptom-simptom

Apakah tanda-tanda penyalahgunaan narkotik?

Tanda dan simptom penyalahgunaan opioid termasuk:

Analgesia (tidak merasa sakit)

Sedasi (penenang)

Euforia (rasa riang)

Depresi respiratori  (nafas pendek atau perlahan)

Anak mata mengecil

Loya, muntah

Gatal-gatal atau kulit kemerahan

Sembelit

Pertuturan yang tidak jelas

Kebingungan atau pertimbangan yang bermasalah

Jika seseorang menggunakan opioid untuk jangka masa yang panjang, mereka biasanya akan mula dapat kebergantungan dan tolerans fizikal. Seringkali, orang yang menyalahgunakan opioid akan mengambilnya dalam kuantiti yang banyak untuk terus berada dalam keadaan khayal. Sekiranya seseorang berhenti menggunakan opioid selepas mereka bergantung kepada ubat secara fizikal, mereka akan mengalami simptom sarak / gian.

Simptom pemberhentian opioid termasuk:

Kebimbangan

Rasa hendak marah

Terlalu menginginkan dadah tersebut

Pernafasan laju

Menguap

Hidung berair

Peliuran

Meremang bulu roma

Hidung tersumbat

Sakit otot

Muntah

Kejang perut

Cirit-birit

Berpeluh

Kekeliruan

Anak mata membesar

Menggeletar

Hilang selera makan

Simptom pemberhentian dadah opioid tidak berbahaya secara perubatan. Tetapi ia boleh menyakitkan dan keterlaluan, menyumbang kepada penyalahgunaan dadah yang berterusan. Secara umum, keterukan simptom pemberhentian dadah opioid, dan berapa lama simptom ini dialami bergantung kepada ada berapa lama orang itu menyalahgunakan opioid dan kuantiti apa mereka ambil opioid.

Terdapat ubat-ubatan yang boleh diambil dalam pelbagai bentuk dan digunakan untuk mencegah simptom pemberhentian dadah selepas seseorang berhenti menggunakan dadah, iaitu satu proses yang dipanggil penyahtoksikan (detoks). Methadone digunakan secara meluas untuk mengurangkan simptom pemberhentian opiate dan kadangkala ia digunakan untuk jangka masa panjang (dikenali sebagai pengekalan methadone) untuk mencegah kambuh. Buprenorphine (Subutex) adalah alternatif kepada methadone untuk penyahtoksikan akut daripada opiat. Ia kadang-kadang digabungkan dengan naloxone (gabungan yang dipanggil Suboxone) untuk rawatan simptom pemberhentian opiate akut. Pilihan ubat-ubatan lain untuk merawat simptom pemberhentian akut termasuk ubat tekanan darah clonidin. “Detoks cepat’ menggunakan naltrexone (ubat yang menghalang reseptor opiate) kadang-kadang dilakukan di bawah anestesia umum di pusat rawatan khas, walaupun pendekatan ini tidak terbukti mempunyai hasil yang lebih baik daripada kaedah detoks yang lebih tradisional.

Selepas pemberhentian dadah selesai, seseorang itu tidak lagi bergantung kepada dadah secara fizikal. Tetapi pergantungan secara psikologi dapat diteruskan. Sesetengah orang dengan ketagihan dadah mungkin mengalami kambuh (relaps) sebagai tindak balas kepada tekanan atau pencetus yang kuat.

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan tentang gejala, sila berjumpa dengan doktor anda.

Bilakah saya perlu berjumpa dengan doktor saya?

Jika anda mempunyai sebarang tanda atau gejala yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Ia adalah yang terbaik untuk membincangkan dengan doktor anda apa yang terbaik untuk keadaan anda.

Punca

Apakah yang menyebabkan penyalahgunaan narkotik?

Ubat narkotik berfungsi dengan merangsang reseptor opioid dalam sistem saraf pusat dan tisu di sekelilingnya.

Penyalahgunaan narkotik berlaku akibat euforia dan penenang (sedasi) yang dihasilkan dadah tersebut dalam sistem saraf pusat. Orang yang menyalahgunakan heroin secara suntikan intravena menggambarkan kesannya sebagai “kerubut’ atau perasaan orgasmik diikuti dengan kegirangan, relaksasi, dan kemudian penenang atau tidur.

Narkotik yang digunakan untuk keadaan perubatan jangka masa yang pendek jarang memerlukan pemisahan kerana menghentikan ubat selepas tempoh yang singkat jarang menimbulkan kesan buruk. Sekiranya keadaan membenarkan, dos untuk orang yang menggunakan narkotik untuk tempoh masa yang lama bagi tujuan perubatan perlahan dikurangkan sedikit demi sedikit selama beberapa minggu untuk mengelakkan gejala pemberhentian dadah. Matlamatnya adalah untuk memisahkan individu tersebut daripada narkotik supaya mereka bebas rasa sakit atau dapat menggunakan analgesik bukan-narkotik.

Faktor-faktor risiko

Apakah yang meningkatkan risiko saya untuk mengalami penyalahgunaan narkotik?

Terdapat banyak faktor risiko penyalahgunaan narkotik, seperti:

Sikap antisosial dan ingin bereksperimen (iaitu sifat memberontak) semasa remaja

Faktor persekitaran

Masalah keluarga

Keahlian dalam kumpulan samseng

Budaya bahagian tengah bandar

Kemiskinan

Kekayaan atau pendapatan boleh guna

Sejarah keluarga dalam penyalahgunaan bahan dan ketagihan dadah

Kurang keyakinan diri

Diagnosis & rawatan

Maklumat yang diberikan bukan pengganti untuk sebarang nasihat perubatan. SENTIASA berunding dengan doktor anda untuk maklumat lanjut.

Bagaimanakah penyalahgunaan narkotik didiagnosis?

Diagnosis awal daripada terlebih dos narkotik di jabatan kecemasan dibuat berdasarkan sejarah, tanda-tanda dan simptom-simptom yang dialami oleh pesakit. Hampir semua pesakit yang tidak sedarkan diri diberikan ubat yang dipanggil naloxone (Narcan), yang juga dikenali sebagai antagonis narkotik kerana ia menghalang dan membalikkan kesan narkotik. Selepas resusitasi (pemulihan) awal, opioid mudah dikesan melalui ujian kencing rutin. Maklumat dari rakan dan keluarga atau penunjuk seperti botol pil atau peralatan ubat boleh memberikan petunjuk penting kepada doktor di bahagian kecemasan mengenai penggunaan dan penyalahgunaan dadah seseorang.

Maklumat dari rakan dan keluarga atau penunjuk seperti botol pil atau peralatan ubat boleh memberikan petunjuk penting kepada doktor di bahagian kecemasan mengenai penggunaan dan penyalahgunaan dadah seseorang.

Bagaimanakah penyalahgunaan narkotik dirawat?

Terlebih dos: Orang yang tidak sedar dan disyaki terlebih dos narkotik akan diberikan naloxone, sejenis antagonis narkotik. Apabila diberikan secara intravena, ubat ini berkesan dalam masa satu hingga dua minit untuk membalikkan koma dan depresi respiratori yang disebabkan oleh narkotik

Pemberhentian: Merawat orang yang mengalami ketagihan narkotik adalah sukar. Rawatan jangka panjang yang biasa digunakan dalam sindrom pemberhentian narkotik adalah menggantikan dadah haram dengan methadone, diikuti dengan proses mengurangkan dos methadone secara perlahan-lahan dan kemudian pemisahan. Buprenorphine (Buprenex) adalah ubat lain yang boleh digunakan dalam proses detoksifikasi, dengan konsep menggantikan satu opioid (contohnya, heroin) dengan yang opioid lain dan kemudian mengurangkan dos opioid kedua secara perlahan-lahan

Clonidine ubat (Catapres) telah terbukti  melegakan beberapa simptom-simptom pemberhentian terutamanya pengliuran, hidung berair, berpeluh, kekejangan abdomen, dan sakit otot. Clonidine, apabila digunakan bersama dengan naltrexone (ReVia), antagonis narkotik yang bertindak lama, menghasilkan detoksifikasi yang lebih pantas

Buprenorphine juga digunakan dalam rawatan gejala pemberhentian

Perubahan gaya hidup & rawatan sampingan

Apakah beberapa perubahan gaya hidup atau rawatan sampingan yang boleh membantu saya menguruskan penyalahgunaan narkotik?

Sila berbincang dengan doktor anda untuk mendapatkan maklumat lanjut.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Minuman Berkhasiat Untuk Anak Anda

Tidak pasti jenis minuman untuk anak dari usia bawah 6 bulan dan ke atas  yang sesuai diberikan? Teruskan membaca artikel ini untuk jawapannya.

Untuk mendapatkan lebih banyak info tentang Keibubapaan, sila dapatkannya
di sini.

Minuman untuk anak bawah usia 6 bulan hingga 1 tahun

Berikut adalah jenis minuman berkhasiat yang baik untuk anak:

Bayi bawah usia 6 bulan

Di bawah 6 bulan, bayi hanya memerlukan susu ibu atau formula. Ia adalah makanan dan minuman terbaik bagi bayi pada umur ini.

Anda perlu sedar untuk
memilih formula
 terutama yang direka khas untuk bayi pada peringkat umur ini. Minuman lain boleh menyebabkan
masalah pencernaan
 yang teruk kepada bayi.

Minuman berkhasiat dari 6 bulan

Susu ibu dan formula masih minuman terbaik bagi bayi anda.

Tetapi pada peringkat ini, anda boleh berikannya sedikit air yang disejukkan daripada cawan. Air ini memberikan bayi cecair tambahan jika diperlukannya.

Minum air daripada cawan lebih baik daripada botol, membantu bayi belajar cara untuk mengendalikan cawan.

Memberikan minuman bayi selain air,
susu ibu atau formula
dalam tempoh 12 bulan pertama boleh menghalangnya daripada mendapat susu ibu atau formula yang secukupnya.

Minuman berkhasiat pada 12 bulan

Pada 12 bulan, anda boleh menambahkan susu lembu pastur, tanpa perasa, lemak penuh sebagai antara pilihan minuman untuk anak.

Anda tidak sepatutnya memilih susu kurang lemak untuk bayi 2 tahun ke bawah.

Ini kerana kanak-kanak memerlukan lemak untuk pertumbuhan dan tenaga, tetapi susu kurang lemak tidak dapat menyediakan nutrien yang mencukupi.

Anda boleh guna lemak penuh, susu soya yang diperkaya kalsium dan minuman berasaskan tumbuhan lain seperti susu beras, oat dan almond sebagi alternatif kepada susu lembu.

Ia adalah pilihan susu yang boleh diberikan selagi anak anda makan makanan lain dengan protein seperti daging, ikan, ayam, telur dan kekacang.

Dan
penyusuan bayi
 boleh terus berlanjutan selepas 12 bulan, selagi ia sesuai dengan anda dan anak anda.

Baca juga:

Minuman untuk anak setahun ke atas

Apabila anak anda minum banyak air sepanjang hari, dia tetap terhidrasi. Ini sangat penting dalam
cuaca panas
atau ketika anak anda banyak berjalan.

Minum banyak air juga dapat membantu mengelakkan sembelit.

Berikut beberapa petua untuk menggalakkan anak anda minum dan menikmati air:

Pastika semua orang dalam keluarga minum air sebagai minuman utama. Apabila anak anda melihatnya, mereka mungkin melakukannya juga.

Buat air dengan mudah dengan memberi botol air kanak-kanak yang lebih muda di rumah dan menunjukkan kanak-kanak yang lebih tua bagaimana untuk mendapatkan air mereka sendiri dari paip.

Sediakan air di atas meja semasa makan dan
makanan ringan
.

Pastikan air sejuk di dalam jag di dalam peti sejuk. Anda boleh cuba menambah hirisan lemon atau oren atau tangkai pudina untuk menarik minatnya.

Pada musim panas, bekukan kepingan kecil buah cincang dalam blok ais dan tambahnya ke air pada makanan ringan dan
waktu makan
.

Cuba penapis air jika anak anda tidak suka rasa air paip di tempat anda.

Minuman tidak berkhasiat

Berikut pula jenis minuman yang perlu dielakkan:

Jus buah tidak sesuai sebagai minuman untuk anak

Sesuai ke berikan
jus untuk kanak kanak
?

jus buah kaya dengan gula dan asid, tetapi bukan
serat
. Sedangkan kanak-kanak perlukan fiber dan tidak memerlukan gula tambahan. Disebabkan itu, lebih baik dia memakan buah berbanding jus buah.

Jus buah yang dihasilkan di rumah boleh sekali-sekala boleh menjadi minuman berkhasiat untuk anak anda.

Ia adalah idea baik untuk mencampurkan
jus buah
 dengan sedikit air atau ais, dan juga memasukkan beberapa sayuran.

Mencampurkan buah-buahan dalam pengisar berbanding jus akan menyimpan serat dari buahnya.

Minuman ringan, kordial, minuman suka, minuman bertenaga

Minuman ringan, kordial, minuman sukan dan minuman tenaga mempunyai banyak gula dan hampir tiada nutrien.

Ia tidak baik untuk kanak-kanak, kerana ia mengambil tempat makanan dan minuman lain yang lebih berkhasiat dan boleh menyebabkan penambahan berat badan atau
kerosakan gigi
.

Kebanyakan minuman ringan juga mengandungi kafein, yang boleh membuat anak anda sangat teruja, kemudiannya keletihan.

Hidangan susu berperisa dan  susu sarapan adalah tinggi gula tambahan, jadi lebih baik
berikan susu
 kosong kepada anak anda.

Air mineral dan air berperisa adalah tinggi dalam mineral tertentu yang boleh menekankan buah pinggang anak anda. Kepelbagaian perisa juga penuh dengan gula.

Teh herba tidak baik untuk anak anda. Teh dan kopi mengandungi kafein, yang boleh menjejaskan tidur, tingkah laku dan perkembangan anak anda.

Sekiranya terdapat sebarang pertanyaan mengenai minuman untuk anak, berundinglah dengan
pakar pemakanan
 kanak-kanak untuk lebih kepastian.


Adakah Kanser Kolorektal Bahaya?

Kita mungkin kerap mendengar tentang kanser payudara dan kanser paru-paru. Namun,
kanser kolorektal
 mungkin agak kurang popular dalam kalangan masyarakat Malaysia sedangkan ia adalah kanser nombor dua di Malaysia.

Sebagai kanser utama di Malaysia, ia telah meragut banyak nyawa dan merupakan kanser ke-3 paling banyak menyebabkan kematian di Malaysia. Untuk lebih memahami ancaman yang dibawa oleh kanser kolorektal, sila baca artikel ini sehingga akhir.

60 peratus daripada kanser kolorektal dikesan pada tahap 3 dan 4

Seperti mana-mana kanser, semakin lambat diagnosis dibuat, semakin kurang jangka hayat pesakit. Kanser ini boleh dikatakan sebagai pembunuh senyap di negara ini kerana ia tidak memberikan simptom awal.

Diagnosis awal adalah penting dalam kanser kolorektal

Untuk mendapatkan diagnosis awal, ia perlu dibuat sebelum mengalami apa-apa simptom. Ini boleh dilakukan melalui
ujian saringan
 seperti ujian darah (FOBT – Fecal Occult Blood Test), sigmoidoskopi dan kolonoskopi.

Hanya 53 peratus pesakit di tahap 3 hidup melebihi 5 tahun selepas diagnosis. Pesakit tahap 4 pula, hanya 11 peratus daripadanya hidup melebihi 5 tahun selepas diagnosis.

Jika 60 peratus daripadanya dikesan pada tahap 3 dan 4, bayangkan berapa banyak nyawa yang hilang disebabkan kanser ini.

Usus anda mungkin perlu dibuang

Penyakit yang melibatkan usus adalah antara keadaan yang paling menyeksakan dalam kalangan penyakit-penyakit yang ada di dunia ini.

Contohnya penyakit radang usus seperti ulseratif kolitis dan Crohn. Pesakit yang menderita penyakit ini tidak boleh menjalani kehidupan seperti biasa. Mereka perlu bersedia untuk ke tandas dan selalu mengalami sakit perut. Kehidupan sosial mereka akan sangat terkesan.

Kanser kolon mungkin akan berakhir dengan membuang usus. Jika usus berbaki tidak boleh disambungkan, satu laluan najis yang digelar stoma akan dibuat pada perut. Pesakit perlu hidup seumur hidup dengan stoma tersebut!

Beg stoma yang digunakan untuk mengumpulkan najis

Namun, pembedahan buang usus mungkin juga merupakan satu berita baik. Kebiasaannya, pembedahan hanya akan dilakukan ke atas pesakit yang ada harapan untuk sembuh. Jika tiada harapan, prosedur invasif seperti ini tidak akan dijalankan. Jadi, walaupun usus dibuang, harapan untuk bebas kanser adalah cerah.

Kemoterapi dan radioterapi

Antara rawatan bagi kanser kolorektal selain pembedahan adalah kemoterapi dan radioterapi.

Kemoterapi adalah rawatan menggunakan ubat-ubatan untuk menghapuskan sel-sel kanser di dalam badan. Ia diberikan sama ada untuk menghapuskan baki sel-sel kanser selepas pembedahan bagi mengelakkan pertumbuhan semula kanser, atau untuk kanser yang sudah merebak ke organ lain.

Kemoterapi merupakan antara rawatan kanser kolorektal

Rawatan ini mungkin tidak menyakitkan, tetapi ia memberikan banyak kesan sampingan seperti loya, muntah, kurang selera makan, rambut gugur dan kulit menjadi gelap kerana kemoterapi bukan sahaja menyerang sel-sel kanser tetapi turut membunuh sel-sel normal di dalam badan.

Ditambah pula dengan kekerapan perlu ke hospital, ia tentunya akan menjejaskan kualiti hidup seseorang.

Sayangi diri anda dan keluarga

Tiada orang yang ingin mendapat kanser kolorektal. Namun, perasaan tersebut tidak cukup sekadar di dalam hati, tetapi perlu diterjemahkan dengan tindakan.

Kesihatan adalah aspek penting dalam kebahagiaan keluarga

Anda boleh mengambil langkah proaktif untuk mencegah atau mengesan kanser kolorektal dengan awal:

Berhenti merokok.

Banyakkan makan buah-buahan dan sayur-sayuran.

Kurangkan makanan berlemak dan bergula.

Jalani ujian saringan jika bersiko atau berumur antara 50 dan 75 tahun.

Dapatkan pemeriksaan doktor dengan segera jika mengalami
simptom-simptom
 kanser kolorektal.


Kenali 5 Jenis Ubat yang Biasa Diberikan kepada Pesakit Autisme

Rawatan terhadap autisme terdiri daripada ubat-ubatan dan terapi. Walaupun ubat tidak boleh menyembuhkan simptom utama autisme, ia boleh menghalang masalah yang berkaitan daripada berlaku seperti, membahayakan diri sendiri. Di sini merupakan ubat-ubatan yang digunakan oleh perubatan moden bagi pesakit autisme.

Selective Serotonin Reuptake Inhibitors (SSRIs)

Selective Serotonin Reuptake Inhibitors (SSRIs) adalah ubat yang digunakan untuk membantu kanak-kanak yang dilanda kemurungan (apabila anak anda berasa kecewa selama berminggu-minggu atau berbulan-bulan), keresahan, dan tingkah laku obsesif. Ubat-ubatan ini termasuklah sertraline, citalopram, dan fluoxetine.

Walaupun begitu, ubat ini mempunyai beberapa kesan sampingan seperti insomnia (masalah tidur yang serius), berat badan bertambah yang tidak dirancang dan kerisauan yang menjadi-jadi. FDA (The U.S Food and Drug Administration) telah berjaga-jaga tentang kaitan di antara kes bunuh diri dan ubat antidepresan (ubat merawat kemurungan). FDA tidak mengesyorkan supaya kanak-kanak autisme berhenti mengambil antidepresan, tetapi mereka mencadangkan supaya kanak-kanak yang menggunakan ubat ini dipantau. Sebarang tanda-tanda yang menunjukkan kecenderungan untuk membunuh diri sendiri haruslah diambil berat.

Tricyclics Antidepressants

Ubat ini adalah salah satu daripada ubat antidepresan yang digunakan untuk merawat kemurungan dan tingkah laku obsesif-kompulsif. Tricyclics mungkin mempunyai lebih banyak kesan sampingan tetapi tahap keberkesanannya melebihi SSRIs. Kesan sampingan tricyclics adalah sembelit, kering mulut, penglihatan kabur dan rasa loya.

Contoh-contoh tricyclics termasuklah protriptyline (Vivactil), nortriptyline (Pamelor), amitriptyline, amoxapine, imipramine (Tofranil), desipramine (Norpramin), doxepin, trimipramine (Surmontil).

Ubat antipsikotik

Ubat antipsikotik digunakan untuk mengurangkan masalah tingkah laku yang berkaitan dengan autisme dengan mengubah tindak balas kimia di dalam otak. Ubat ini sangat berkesan terhadap tingkah laku yang agresif dan berbahaya (sebagai contoh, anak anda cuba untuk bunuh diri atau melukakan diri sendiri).
Di antara contoh ubat antipsikotik termasuklah haloperidol, risperidone, dan thioridazine. Ubat lain bagi antipsikotik adalah clonidine (Kapvay), guanfacine (Intuniv); lithium (Lithobid) dan antikonvulsan, seperti carbamazepine dan valproic asid.

Kesan sampingan ubat antipsikotik adalah menggeletar, berat badan bertambah dan rasa mengantuk. Ubat antipsikotik diberikan selepas kegagalan terapi tingkah laku untuk menbendung masalah perilaku. FDA mengambil berat tentang kaitan di antara membunuh diri, idea bunuh diri, dan ubat antikonvulsan. Meskipun begitu, mereka tidak mengesyorkan kanak-kanak yang menggunakan ubat antikonvulsan untuk berhenti, sebarang tanda-tanda bunuh diri haruslah dilaporkan.

Ubat untuk masalah tidur

Kanak-kanak autisme mungkin mempunyai masalah tidur seperti insomnia. Mereka mungkin menghadapi kesukaran untuk tidur. Mereka juga mungkin bangun beberapa kali ketika di waktu malam. Mereka mungkin kelihatan keletihan, segar apabila bangun tidur dan rasa terganggu di siang hari. Ubat yang dikenali sebagai melatonin mungkin boleh membantu.

Ubat untuk ADHD

Attention Deficit Hyperactive Disorder (ADHD) mungkin mempunyai kaitan dengan autisme. Kanak-kanak ADHD mungkin mempunyai simptom tingkah laku seperti hiperaktif, tidak boleh memberi tumpuan, dan suka mengikut gerak hati. ADHD mungkin boleh dirawat dengan ubat yang dipanggil methyphenidate.

Ubat-ubatan mungkin boleh digunakan untuk mengurangkan masalah tingkah laku berkaitan dengan autisme. Walaupun begitu, ia mungkin tidak boleh membantu simptom autisme. Ubat-ubatan ini mempunyai kesan sampingan maka sebarang tanda-tanda amaran haruslah dilaporkan kepada doktor.


3 Tip Mudah Untuk Meningkatkan Kesihatan Mental Di Tempat Kerja

Kesihatan mental penting dalam menjalani kehidupan yang gembira dan produktif. Dunia hari ini lebih kompleks daripada sebelumnya. Terlalu banyak perkara yang perlu dilihat dengan teliti. Kadangkala, hal-hal seperti ini membuatkan anda terlalu banyak berfikir sehingga menjejaskan kesihatan mental.

Anda tidak perlu tunggu waktu lapang atau bercuti untuk merangsang kesihatan mental anda. Malah ia boleh sahaja dilakukan di tempat kerja anda.

Cuba lakukan 3 tip ini.

1. Hadkan jam tambahan bekerja

Kadangkala, anda memang perlu bekerja lebih masa kerana bebanan kerja yang banyak atau ekonomi yang meruncing. Namun, anda perlu tahu hadnya. Jangan sampai anda terpaksa mengorbankan kesihatan diri untuk mengecapi semua itu.

Anda perlu seimbangkan antara kerja dan kehidupan lain. Walaupun anda seorang
workaholic
, ia tidak bermakna anda boleh bekerja sepanjang hari tanpa rehat.

Tetapkan maksimum waktu tambahan anda bekerja. Kerja dalam tempoh yang lama tidak semestinya memberikan hasil yang lebih. Kalau anda masih mendapatkan hasil yang sama atu sebaliknya kurang selepas bekerja lebih masa, itu adalah petanda anda perlu berhenti seketika kerana produktiviti anda sudah terjejas.

2. Letakkan sasaran yang realistik

Jangan memaksa diri anda. Sasaran yang ditetapkan haruslah berpijak pada realiti dan mampu dicapai. Jika ketua anda memberikan tugasan yang anda rasakan melebihi kemampuan diri, jangan terlalu “optimis” anda akan berjaya. Cuba berbincang semula dan tetapkan sasaran yang sesuai dengan realiti dan pencapaian semasa.

Jika tidak, anda akan tertekan di kemudian hari.

3. Ketahui lebih dalam tentang kesihatan mental

Macam mana ingin lahir kesedaran jika tiada ilmu? Banyakkan membaca dan bertanya. Kemudian, kongsikan dengan rakan sekerja agar semua orang boleh mendapatkan manfaatnya.

Hello Health Group
 tidak menyediakan nasihat perubatan, diagnosis atau rawatan.


Sakit Bahu

Definisi

Apa itu sakit bahu?

Bahu mempunyai julat pergerakan yang luas dan serba guna. Apabila terdapat sesuatu yang tidak kena dengan bahu anda, ia akan mengganggu kebolehan anda untuk bergerak dengan bebas dan boleh menyebabkan kesakitan dan ketakselesaan yang teruk.

Sakit bahu boleh berpunca daripada sendi bahu itu sendiri atau daripada mana-mana otot, ligamen atau tulang rawan di sekeliling bahu. Sakit bahu yang berpunca daripada sendi biasanya akan bertambah teruk apabila melakukan aktiviti atau pergerakan dengan lengan atau bahu anda.

Pelbagai penyakit dan keadaan yang mengganggu struktur di dalam dada atau abdomen anda seperti penyakit jantung atau penyakit pundi hempedu, juga boleh menyebabkan sakit bahu. Sakit bahu yang berpunca daripada struktur lain dipanggil sakit terujuk. Sakit bahu terujuk biasanya tidak bertambah sakit apabila anda menggerakkan bahu anda.

Apakah kebarangkalian sakit bahu?

Sakit bahu adalah biasa. Ia boleh terjadi kepada mana-mana pesakit tanpa mengira umur. Ia boleh diatasi dengan mengurangkan faktor-faktor risiko anda. Sila berbincang dengan doktor anda untuk maklumat lanjut.

Simptom-simptom

Apakah simptom-simptom sakit bahu?

Simptom-simptom biasa bagi sakit bahu ialah sakit dan rasa tidak selesa dengan pergerakan bahu.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor.

Bila saya harus berjumpa doktor?

Jika anda mempunyai sebarang tanda atau simptom di atas atau mempunyai sebarang soalan, sila rujuk doktor anda. Tubuh setiap orang bertindak dengan cara yang berbeza. Berbincang dengan doktor mengenai apa yang terbaik untuk situasi anda.

Punca

Apakah punca sakit bahu?

Bahu adalah sendi bola dan soket dengan julat pergerakan yang luas. Sendi yang boleh bergerak seperti ini lebih cenderung untuk cedera. Sakit bahu boleh melibatkan satu atau lebih daripada punca-punca berikut:

Tegang akibat terlalu banyak tenaga yang digunakan

Tendonitis akibat penggunaan yang terlalu banyak

Sendi bahu tidak stabil

Dislokasi

Tulang kolar atau lengan atas patah

Bahu beku

Saraf terjepit (juga dipanggil radikulopati)

Faktor-faktor Risiko

Apakah yang meningkatkan risiko saya kepada sakit bahu?

Terdapat pelbagai faktor risiko untuk sakit bahu, seperti:

Melakukan kerja buruh

Bermain sukan

Pergerakan yang berulang-ulang

Penyakit tertentu, termasuk penyakit spina servikal tengkuk, begitu juga penyakit hati, jantung atau pundi hempedu

Berusia lebih daripada 60 tahun

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit sakit bahu didiagnosis?

Bagi kes kecederaan akut yang menyebabkan sakit yang teruk, segera dapatkan rawatan perubatan. Jika sakit tersebut kurang teruk, mungkin selamat untuk anda berehat selama beberapa hari bagi melihat sama ada sakit tersebut boleh hilang dengan sendiri. Jika simptom masih berlarutan, sila berjumpa doktor.

Doktor anda akan melakukan penilaian dengan teliti bagi menentukan punca sakit bahu anda dan menyediakan pilihan rawatan kepada anda.

Sejarah Perubatan

Langkah pertama dalam penilaian ini adalah sejarah perubatan yang teliti. Doktor anda akan bertanya mengenai bagaimana dan bila sakit tersebut bermula, sama ada ia pernah berlaku sebelum ini dan bagaimana ia telah dirawat, dan soalan-soalan lain bagi menentukan keadaan kesihatan umum anda dan punca yang mungkin boleh menyebabkan masalah bahu anda. Oleh sebab kebanyakan keadaan bahu berlaku akibat aktiviti tertentu, dan lega akibat aktiviti tertentu juga, sejarah perubatan boleh jadi alat penting dalam mencari punca kesakitan anda.

Pemeriksaan Fizikal

Pemeriksaan menyeluruh akan diperlukan bagi mencari punca-punca sakit bahu anda. Doktor anda akan melihat kepada abnormaliti fizikal, bengkak, kecacatan atau kelemahan otot, dan memeriksa kawasan yang sakit. Doktor juga akan memerhati julat pergerakan dan kekuatan bahu anda.

Ujian-ujian

Doktor anda akan memesan ujian-ujian khusus bagi bantu mengenal pasti punca kesakitan dan sebarang masalah yang lain.

X-ray. Gambar-gambar ini akan menunjukkan mana-mana kecederaan kepada tulang yang membentuk sendi bahu anda

Pengimejan resonan magnetik (MRI) dan ultrasound. Kajian gambar ini menghasilkan gambar tisu lembut yang lebih jelas. Ini dapat membantu doktor anda mengenal pasti kecederaan pada ligamen dan tulang rawan yang mengelilingi sendi bahu anda

Pengimbas tomografi berkomputer (CT). Alat ini menggabungkan x-ray dengan teknologi komputer bagi menghasilkan gambaran tulang pada kawasan bahu yang sangat jelas

Kajian elektrikal. Doktor anda akan memesan ujian, seperti EMG (elektromiogram), bagi menilai fungsi saraf

Semasa kajian x-ray ini, pewarna akan disuntik ke dalam bahu bagi melihat sendi dan otot serta tulang rawan di sekeliling sendi bahu dengan lebih baik

Bagi prosedur pembedahan ini, doktor anda akan melihat ke dalam sendi dengan kamera berserat optik. Atroskopi boleh menunjukkan kecederaan tisu lembut yang tidak kelihatan melalui pemeriksaan fizikal, x-ray, dan ujian-ujian lain. Tambahan pula, bagi bantu mencari punca kesakitan, artroskopi boleh digunakan untuk membetulkan masalah ini.

Bagaimana pesakit sakit bahu dirawat?

Perubahan aktiviti

Rawatan umumnya melibatkan rehat, ubahsuai aktiviti anda, dan terapi fizikal bagi bantu anda meningkatkan kekuatan dan fleksibiliti bahu anda. Penyelesaian yang mudah seperti mengelakkan aktiviti yang terlalu bertenaga atau keterlaluan yang mana biasanya tidak dilakukan oleh anda boleh membantu bagi mengelakkan sakit bahu.

Ubat-ubatan

Doktor anda mungkin akan mempreskripsi ubat bagi mengurangkan inflamasi dan kesakitan. Jika ubat yang dipreskripsi adalah untuk melegakan kesakitan, ambil ubat tersebut hanya seperti yang diarahkan sahaja. Doktor anda juga akan menyarankan suntikan ubat kebas atau steroid bagi melegakan kesakitan.

Pembedahan

Pembedahan mungkin diperlukan bagi menyelesaikan beberapa masalah bahu; walau bagaimanapun, 90 peratus pesakit dengan sakit bahu akan bertindak balas dengan kaedah rawatan yang ringkas seperti mengubahsuai aktiviti, berehat, bersenam, dan ubat-ubatan.

Beberapa jenis masalah bahu, seperti dislokasi dan beberapa koyakan kaf rotator yang berulang kali, mungkin tidak mendapat manfaat daripada senaman. Bagi kes sebegini, pembedahan akan disarankan dengan lebih awal.

Pembedahan boleh melibatkan artroskopi bagi membuang tisu parut dan membaiki tisu yang koyak, atau secara tradisional, prosedur bukaan bagi pembentukan semula atau gantian semula bahu yang lebih besar.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani sakit bahu ?

Berikut merupakan perubahan gaya hidup dan kaedah rawatan sampingan yang mungkin membantu anda mengatasi sakit bahu:

Berehat

Elakkan aktiviti yang beri tekanan yang berlebihan terhadap bahu

Elakkan aktiviti fizikal yang berlebihan

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Makan Guna Tangan Baik Untuk Kesihatan? Ada Lagi 4 Tradisi Melayu Bagus Diamalkan

Kehidupan atau tradisi Melayu
sememangnya amat berkait rapat dengan ajaran agama Islam
.

Bermula daripada bangun tidur, sehinggalah kembali tidur, kesemuanya dilakukan dengan ciri dan ajaran Islam tanpa sedikit pun meminggirkan budaya kaum Melayu.

Ini kerana, sudah berkurun tradisi ini telah disesuaikan dengan ajaran Islam sejak awal kaum Melayu menerima Islam.

Malah, ada di antara tradisi Melayu ini telah terbukti memberikan manfaat untuk kesihatan manusia.

Apakah antara tradisi Melayu atau budaya kaum Melayu yang terbukti sihat untuk tubuh itu?

5 tradisi dan budaya kaum Melayu yang terbukti baik untuk kesihatan

Berikut adalah 7 amalan atau budaya kaum Melayu yang telah terbukti manfaatnya daripada aspek kesihatan.

#1. Puasa

Puasa pada bulan Ramadan telah disyariatkan sejak berkurun lamanya kepada penganut agama Islam.

Namun ada juga puasa sunat yang digalakkan untuk dilakukan bagi tujuan mendapat pahala pada hari-hari tertentu.

Puasa juga telah lama menjadi sebahagian daripada tradisi Melayu di Malaysia.

Puasa sememangnya banyak memberikan manfaat.

Salah satunya adalah membantu mengawal gula darah
.

Beberapa kajian mendapati,
puasa dapat membantu mengawal gula darah terutamanya bagi mereka yang berisiko mendapat diabetes
.

Puasa dilihat berkesan dalam mengehadkan pengambilan kalori harian yang dapat mengurangkan berlakunya daya tahan insulin.

Apabila daya tahan insulin berkurangan, maka sensitiviti tubuh badan anda terhadap insulin akan semakin meningkat.

Justeru, pemindahan glukosa daripada aliran darah kepada sel tubuh akan menjadi lebih berkesan.

#2. Bersunat

Setiap kanak-kanak lelaki yang akan menginjak alam remaja melalui 1 proses atau aktiviti yang disebut sebagai bersunat.

Bersunat adalah 1 prosedur pembedahan yang dilakukan bagi membuang kulup zakar atau kulit hujung yang menutupi kepala zakar
.

Antara manfaat bersunat kepada seseorang individu ialah ia dapat menjadikan zakar berada dalam keadaan yang lebih bersih.

Zakar menjadi lebih mudah untuk dibersihkan setelah bersunat berbanding sebelum bersunat.

Ini menjadikan seseorang itu kurang berisiko untuk mengalami masalah-masalah berkaitan zakar seperti balanitis
.

Selain itu,
bersunat juga membantu mengurangkan risiko untuk mendapat jangkitan saluran kencing
.

Walaupun jangkitan saluran kencing kurang berlaku dalam kalangan lelaki, namun ia lebih kerap berlaku kepada mereka yang tidak bersunat.

Jika ia tidak dirawat dan menyebabkan jangkitan yang lebih teruk, ini boleh menyebabkan masalah pada buah pinggang kelak.

#3. Makan dengan tangan

Salah satu budaya kaum Melayu yang amat diketahui ramai adalah makan dengan menggunakan tangan.

Tahukah anda, sewaktu jari kita menyentuh makanan, saraf yang berada pada hujung jari akan memberikan isyarat kepada otak bahawa kita hendak makan.

Kemudian, mesej dari otak ini dihantar ke perut yang kemudiannya bersedia untuk mencernakan makanan.

Perut akan melepaskan enzim dan jus pencernaan untuk proses penghadaman yang baik
.

Selain itu, makan dengan tangan juga boleh membantu melindungi tubuh daripada serangan bakteria jahat yang datang dari persekitaran.

Ini kerana,
terdapat banyak bakteria baik atau sihat yang berada pada kulit tangan anda
.

Ia membantu meningkatkan imuniti semula jadi sistem pencernaan.

Namun, anda mestilah mencuci tangan dengan sempurna setiap kali sebelum makan.

#4. Makan dalam keadaan duduk

Makan dalam keadaan duduk membantu anda mengelakkan diri daripada makan berlebihan berbanding makan berdiri.

Apabila anda makan dalam keadaan duduk, ia menyebabkan anda makan dengan lebih perlahan.

Ia kemudian menyebabkan anda mengambil kalori dengan kuantiti yang lebih sedikit.

Sementara itu, jika anda makan secara perlahan-lahan, ia boleh mengurangkan selera makan dan menyebabkan anda berasa cepat kenyang.

 Oleh itu, pengambilan kalori juga akan menjadi lebih sedikit.

Selain itu, apabila anda makan dalam keadaan duduk, ia membantu otak anda mengenal pasti anda sedang makan ‘makanan yang sebenar’, lalu mengurangkan kecenderungan untuk anda makan secara berlebihan.

#5. Berbekam

Terdapat dua jenis bekam yang sering diamalkan oleh tradisi Melayu iaitu bekam kering atau bekam angin dan juga bekam basah atau bekam darah.

Nabi Muhammad menggalakkan orang Islam untuk mengamalkan amalan berbekam.

Antara manfaat utama amalan berbekam ialah ia dapat melegakan kesakitan seperti sengal-sengal yang berlaku pada otot.

Pada masa sekarang, tidak begitu banyak kajian
yang menyatakan kebaikan amalan berbekam ini secara umum
.

Namun ada beberapa kajian yang menyatakan manfaat amalan ini.

1 kajian yang diterbitkan dalam
Journal of Traditional and Complementary Medicine
menyatakan, berbekam boleh membantu mengurangkan jerawat, herpes zoster dan juga dalam pengurusan kesakitan.

Kesimpulan

Kesemua perkara yang dinyatakan di atas ini adalah antara amalan budaya kaum Melayu yang telah terbukti secara saintifik berkenaan keberkesanannya kepada kesihatan.

Kesemua amalan budaya kaum Melayu ini juga adalah antara amalan yang sangat dianjurkan untuk dilakukan dalam ajaran agama Islam.

Mungkin selepas ini anda boleh melakukan perkara-perkara di atas ini dengan lebih kerap untuk tujuan kesihatan tubuh anda.


Manfaat Avokado Kepada Bayi, Membantu Perkembangan Otak & Sistem Imun Si Manja

Buah avokado mungkin menjadi pilihan pertama para ibu ketika ingin memperkenalkan bayi mereka kepada buah-buahan. Anda juga mungkin akan melakukan perkara yang sama jika tahu manfaat avocado kepada bayi anda.

Untuk mendapatkan lebih banyak info tentang Keibubapaan, sila dapatkannya
di sini.

Manfaat avocado kepada bayi

1. Perkembangan otak, kesihatan jantung dan faedah lain

Avokado adalah makanan berkalori tinggi yang mengandungi sehingga 160 kalori setiap 100 gram. 75 hingga 80 peratus daripada kalorinya berasal daripada lemak.

Walau bagaimanapun, majoriti lemak dalam avokado adalah asid oleik – sejenis lemak tak tepu (
monounsaturated fat)
 yang memainkan peranan penting dalam pembentukan, fungsi, dan
perkembangan otak
serta sistem visual.

Memandangkan 2 tahun pertama kehidupan kanak-kanak adalah waktu pertumbuhan intelek utama mereka berlaku, avokado menjadi salah satu
sumber makanan yang paling penting untuk ditambah dalam diet setiap kanak-kanak.

Tahap lemak tak tepu mono juga terbukti dapat meningkatkan kesihatan jantung dan meningkatkan penyerapan vitamin larut lemak lain seperti vitamin A, E, D, dan K.

2. Manfaat avocado – Peningkatan imuniti

Avokado sarat dengan pelbagai jenis vitamin dan mineral yang menjadikannya salah satu sumber makanan terbaik untuk meningkatkan sistem imuniti tubuh seseorang apatah lagi dengan rasanya yang enak.

Malah, dalam hanya satu hidangan avokado bayi boleh mendapat.

60 miligram folat (15 peratus daripada keperluan harian): Folat adalah penting untuk fungsi sel normal dan pertumbuhan tisu. Diet wanita hamil yang kaya dengan folat akan mengurangkan
risiko janin mendapat kecacatan tiub neural

14 miligram vitamin K (19 peratus daripada keperluan harian): Vitamin K adalah penting untuk pembekuan darah, pembentukan protein dalam hati, dan perkembangan tulang yang sihat. Sekiranya bayi tidak mendapat vitamin K yang mencukupi dalam diet harian, mereka berisiko mengalami keadaan yang disebut sebagai pendarahan disebabkan kekurangan vitamin K di mana mereka tidak dapat sembuh daripada luka

6 miligram vitamin C (12 peratus daripada keperluan harian): Vitamin C membantu menguatkan gusi, tulang, dan saluran darah bayi. Ia juga menyumbang kepada pembentukan sel darah merah dan
penyerapan zat besi yang efektif

343 miligram kalium (10 peratus daripada keperluan harian): Potassium atau kalium mengawal keseimbangan air tubuh, mengekalkan tekanan darah yang sihat dan dapat mengurangkan risiko osteoporosis serta batu karang dalam ginjal. Avokado mengandungi lebih banyak kalium daripada pisang, yang lebih terkenal sebagai makanan kaya kalium

3. Penyingkiran toksin

Selain daripada menyediakan pelbagai nutrien penting, avokado juga boleh berfungsi untuk
menyingkirkan toksin dalam tubuh
kerana ia mengandungi lebih banyak serat larut air dan bersifat antioksidan.

Jumlah serat yang tinggi menggalakkan pergerakan usus yang teratur sementara sebatian antioksidan dan antimikrob yang terdapat dalam avokado telah terbukti dapat meneutralkan dan menghapuskan radikal bebas serta  bahan kimia beracun daripada tubuh manusia.


Komplikasi Tulang Akibat Kanser Payudara

Kanser payudara tahap 4 berlaku apabila kanser pertama muncul di payudara dan kemudiannya metastasis atau merebak ke bahagian badan yang lain. Kawasan biasa untuk metastasis termasuk nodus limfa, dinding dada, tulang, paru-paru, hati, dan otak.

Secara definisi, kanser payudara tahap 4 melibatkan komplikasi, kerana ia telah bergerak daripada tempat asal. Tetapi komplikasi tambahan boleh berlaku, sama ada secara langsung dari kanser itu sendiri atau akibat rawatan yang diterima oleh pesakit. Komplikasi ini mungkin berbeza-beza bergantung kepada jenis kanser, di mana ia tersebar, dan jenis kaedah rawatan yang sedang digunakan.

Komplikasi tulang

Kanser payudara selalunya merebak ke tulang dan terdapat sejumlahnya membabitkan komplikasi rangka. Masalah ini sering disebabkan oleh penyerapan tulang, iaitu proses normal memecahkan tulang. Bagi orang muda yang sihat, tulang dibina semula pada kadar yang sama seperti mana ia dipecahkan. Manakala bagi orang yang berusia, mereka yang mempunyai metastasis ke tulang, proses penyerapan berlaku lebih cepat.

i) Sakit tulang

Rasa sakit yang menyakitkan dalam tulang yang sering berlaku merupakan tanda pertama bahawa kanser telah merebak ke tulang. Apabila keadaan berjalan, penyerapan menyebabkan penipisan dan kelemahan tulang. Apabila tulang menjadi terlalu lemah, boleh berlakunya patah tulang, kadang-kadang tanpa kecederaan utama yang menyebabkan kerosakan.

ii) Mampatan tulang belakang

Apabila sel-sel kanser tumbuh di atau berhampiran tulang belakang, ia boleh memberi tekanan pada saraf tunjang dan saraf yang bersebelahannya. Tekanan ini boleh menyebabkan sakit di belakang atau leher, kebas atau kesemutan, dan kesukaran berjalan. Kadang-kadang ia boleh mengakibatkan kesukaran mengawal pundi kencing dan usus. Walaupun mampatan tulang belakang kurang biasa daripada komplikasi tulang lain, ia boleh menjadi sangat serius.

Fakta mengenai kanser payudara dan sakit belakang

Sakit biasanya tidak menjadi simptom kanser payudara pada peringkat awal.

Sekiranya sakit belakang teruk atau berlarutan lebih daripada beberapa hari, anda harus berunding dengan doktor.

Pengurusan kesakitan dinasihatkan jika kanser payudara menyebabkan rasa sakit atau ketidakselesaan.

iii) Hiperkalsemia (
Hypercalcemia)

Hiperkalsemia merujuk kepada tahap kalsium yang tinggi dalam darah. Ini berlaku apabila kadar penyerapan meningkat dan kalsium dari tulang dibebaskan ke dalam aliran darah. Hiperkalsemia boleh membawa kepada masalah yang serius, seperti:

Batu karang

Kegagalan buah pinggang

Degupan jantung tidak teratur

Masalah neurologi, termasuk kekeliruan, demensia, atau koma

Merawat komplikasi tulang

Kelas ubat tertentu yang dipanggil bisphosphonate, berfungsi untuk melambatkan kadar penyerapan. Ia berfungsi dengan memusnahkan osteoklas, sel-sel yang bertanggungjawab untuk penyerapan. Ini membantu mengurangkan tahap kalsium darah, memperlahankan struktur tulang yang lemah, dan mengurangkan sakit tulang.


Alamak! Tarikh Bersalin Dah Dekat, Apa Persediaan Ibu Hamil Di Saat Pandemik COVID-19?

Risaunya…sudahlah tengah bimbang tentang coronavirus, doktor jangkakan tempoh melahirkan anak dalam jangka masa terdekat. Aduh, macam mana dengan persediaan bersalin ketika COVID-19?

Untuk mendapatkan lebih banyak info tentang coronavirus di Malaysia, sila dapatkannya
di sini
.

[covid_19]

Melahirkan anak

Proses melahirkan anak adalah 1 waktu yang paling tidak sabar ditunggu oleh bakal ibu bapa. Namun
 dalam penularan wabak COVID-19
 ini, sudah tentu ia adalah perkara yang turut menyebabkan kebimbangan.

Pastinya banyak persoalan akan bermain di fikiran. Mungkinkah anak yang bakal dilahirkan terkena jangkitan coronavirus ini? Bagaimana proses penyusuan kalau anda sebagai ibu diletakkan sebagai pesakit di bawah siasatan (PUI)?

Bagaimana persediaan bersalin ketika COVID-19?

Setakat ini, masih tidak terdapat bukti menunjukkan
COVID-19 boleh disebarkan oleh seorang wanita hamil kepada janinnya
. Ia berdasarkan kajian yang dilakukan di Wuhan, China terhadap 4 wanita hamil yang positif COVID-19.

Selepas bayi dilahirkan, 3 daripada responden bersetuju untuk dilakukan ujian kepada bayi mereka dan semuanya didapati negatif virus korona. 4 bayi tersebut juga tidak menunjukkan sebarang simptom coronavirus.

Jadi apa yang boleh dikatakan, persediaan bersalin ketika COVID-19 adalah seperti biasa. Cuma mungkin wujud keterbatasan untuk bakal ibu bapa dalam melakukan persiapan dari aspek barangan bayi.

Ingin mengetahui bila jangkaan tarikh bersalin anda? Cuba semak di kalkulator due date kami di sini.

Tetapi bagaimana pula daripada aspek mental bakal ibu ketika proses melahirkan anak itu nanti? Adakah perlu melaluinya secara berseorangan tanpa ditemani pasangan atau keluarga?

Menurut OB-GYN, merangkap tenaga pengajar obstetrik dan ginekologi di Oregon Health & Science University, Dr Rachel Pilliod, “Sememangnya saat melahirkan anak bukan sekadar 1 proses fisiologi dan pastinya wujud keinginan untuk berkongsi bersama insan tersayang.”

Sebagai 1 persediaan bersalin ketika COVID-19, beliau menasihatkan wanita yang bakal menyambut kelahiran anak semasa tempoh pandemik ini untuk melakukan rundingan dengan hospital pilihan.

Kebiasaannya pihak hospital akan mengehadkan seorang individu sihat untuk bersama sepanjang tempoh berada di hospital.

Walau bagaimanapun, sudah pasti ia
bergantung kepada syarat yang dikeluarkan hospital, terutamanya waktu penularan COVID-19
.

Turut disarankan, jika pihak hospital membenarkan seorang individu untuk menemankan ibu selepas bersalin, sebaiknya sediakan individu pengganti  yang boleh membantu ibu dan bayi jika peneman tersebut mungkin perlu menjalani proses kuarantin-14 hari.

Apakah risiko jangkitan kepada bayi baru dilahirkan?

Bagaimana dengan proses penyusuan? Bolehkah dilakukan seperti biasa terutamanya jika ibu mungkin mempunyai simptom jangkitan?

Pengamal Perubatan dan juga Pensyarah Kanan di Leeds dan Bradford University, Dr Amir Khan memberitahu, menurut Pusat Kawalan dan Pencegahan Penyakit Amerika Syarikat (CDC) tidak terdapat sebarang virus penyebab COVID-19 yang ditemui di dalam susu ibu.

Dr Amir menjelaskan, jika anda ingin menyusukan bayi dan tidak mempunyai sebarang gejala, menjaga aspek kebersihan adalah kunci utama dalam
membendung penularan wabak coronavirus
.

Manakala jika anda mungkin mempunyai simptom, anda disarankan untuk mengepam susu ke dalam botol dan berikan individu lain yang sihat untuk memberikan susu kepada bayi anda.

Semestinya proses penyusuan tidak digalakkan untuk dihentikan walaupun anda mungkin mempunyai simptom. Ini kerana
bayi memerlukan antibodi yang terdapat di dalam susu. Ia adalah cara terbaik untuk membantu si manja melawan virus
.

Tetapi penjagaan individu mungkin bergantung kepada tahap simptom yang dialami ibu. Sebaiknya, perbincangan dengan bakal ibu, keluarga dan pihak perubatan perlu dilakukan berkaitan penyusuan badan serta persediaan bersalin ketika COVID-19.

Bagi ibu yang mungkin mempunyai risiko jangkitan, pihak CDC menasihatkan untuk mengambil langkah berjaga-jaga sebelum mengendalikan bayi.

Ini termasuklah mencuci tangan sebelum menyentuh bayi dan memakai topeng muka sewaktu proses penyusuan.

Jika anda memilih untuk memberikan susu formula, pastikan barangan yang digunakan seperti botol susu dibersih dan dicuci mengikut garis panduan sterilisasi.

Kes jangkitan COVID-19 melibatkan bayi baru lahir?

Terdapat 1 kes jangkitan melibatkan bayi yang baru dilahirkan diuji positif COVID-19 di salah sebuah hospital di bahagian utara London.

Setakat ini masih tidak dapat dipastikan sama ada jangkitan itu tersebar melalui plasenta sebelum kelahiran atau pada masa kelahiran.

Ibu bayi tersebut diuji positif COVID-19 di hospital Middlesex Utara, di Enfields. Keputusan hanya diperolehi selepas melahirkan anak. Setakat ini, kedua-duanya, ibu dan bayi tersebut dilaporkan dalam keadaan stabil.

Jika positif jangkitan, apakah persediaan bersalin ketika COVID-19?

Bagi wanita hamil positif COVID-19 pada waktu melahirkan anak, mereka akan diasingkan daripada pesakit lain dan
pengamal perubatan pula akan memakai topeng muka
.

CDC menjelaskan keluarga pesakit sememangnya tidak dibenarkan untuk melawat, maka penggunaan mekanisma alternatif untuk pesakit dan ahli keluarga berhubung adalah seperti panggilan video menggunakan telefon atau tablet.

Selepas bayi dilahirkan, pastikan mereka akan diasingkan daripada ibu sehingga status jangkitan diputuskan. Ini adalah untuk membendung penularan wabak kepada bayi, jika masih belum berlaku.

Jangan tertekan

Tidak dinafikan dalam tempoh ini, kebanyakan individu akan berdepan tekanan khususnya para ibu mengandung. Apatah lagi memikirkan tempoh melahirkan anak semakin dekat.

Walau bagaimanapun, bakal ibu sekalian dinasihatkan untuk menghindari sebarang tekanan. Lakukan perbincangan dengan pengamal perubatan tentang persediaan bersalin ketika COVID-19 ini.

Sama ada merancang untuk bersalin di rumah atau mungkin di hospital bersalin, dapatkan rundingan dengan pakar terlebih dahulu. Jangan melakukan sebarang keputusan terburu-buru.

Paling penting, sepanjang tempoh ini, lakukan penjagaan kebersihan diri seperti kerap mencuci tangan dan
 lakukan jarak sosial dengan sebaiknya sepanjang tempoh perintah kawalan pergerakan
 ini, okay?

[mc4wp_form id=’115319″]

Jika anda
mempunyai sebarang simptom, melakukan kontak dengan individu positif COVID-19,  atau pernah pergi ke negara yang mengalami wabak
, laporkan kepada doktor dan jangan rahsiakannya. Jadilah individu yang bertanggungjawab.

#HelloHealthGroup, #HelloDoktor, #HelloHealthCoronaVirus


5 Mitos Tentang Hiperaktif Atau ADHD Yang Ramai Ibu Bapa SALAH SANGKA!

Bila bercakap mengenai kanak-kanak hiperaktif, adakalanya timbul salah faham sehingga ia menjadi kepercayaan individu. Jom bongkar 5 mitos mengenai keadaan ADHD ini.

Untuk mendapatkan lebih banyak info tentang Keibubapaan, sila dapatkannya
di sini.

Masalah ADHD

ADHD merupakan singkatan bagi attention deficit hyperactivity disorder
.

Ia merupakan satu keadaan perubatan yang sering terjadi dalam kalangan kanak-kanak, di mana mereka mempunyai perbezaan dalam perkembangan dan aktiviti otak berbanding kanak-kanak lain.

Mereka sering mempunyai masalah dalam memberikan tumpuan, duduk diam, dan kawalan diri.

Sebab itulah mengapa anda kadangkala boleh anak hiperaktif berbanding kanak-kanak lain.

ADHD turut berkembang walaupun seseorang individu itu telah meningkat dewasa.

Mitos berkaitan kanak-kanak hiperaktif

Terdapat beberapa tanggapan buruk atau mitos yang sering berlegar berkenaan kanak-kanak yang mengalami ADHD selain anak hiperaktif.

Mitos-mitos ini berkemungkinan wujud akibat ketidakpedulian, atau perasaan mudah untuk membuat kesimpulan awal tanpa
memahami apakah keadaan sebenar ADHD tersebut
.

Berikut merupakan antara mitos yang sering diperkatakan berkenaan kanak-kanak ADHD:

Mitos 1: Kaedah keibubapaan yang lemah penyebab ia berlaku

Ramai yang menganggap bahawa kanak-kanak yang hiperaktif ini sebagai seorang yang kurang sopan dan tidak berdisiplin.

Ini sekali gus memberi tanggapan bahawa
ibu bapanya tidak mendidiknya dengan baik
.

Ini ternyata tidak benar kerana mereka tidak menyedari bahawa kelakuan tersebut merupakan tanda-tanda yang berkaitan dengan masalah perubatan, bukannya disebabkan asuhan yang teruk.

Mitos 2: Kanak-kanak hiperaktif adalah seorang yang malas

Untuk pengetahuan anda, kanak-kanak atau individu penghidap ADHD sebenarnya ingin menyelesaikan
sesuatu tugasan.

Akan tetapi, mereka perlu bergelut untuk menyiapkan sesuatu tugasan yang mungkin kelihatan mudah pada pandangan orang lain.

Mereka perlu dibimbing dan sentiasa diberi peringatan bagi menyelesaikan kerja terutamanya bagi tugasan yang memerlukan usaha mental yang berterusan.

Memandangkan penghidap ADHD akan sentiasa bergelut dengan keadaan seperti mudah hilang minat, tidak teratur, kurang bermotivasi dan mudah hilang fokus, ini yang menjadikan mereka kelihatan dan
disalah anggap seperti seorang yang malas
.

Baca juga:

Mitos 3: ADHD bukanlah satu masalah yang serius

Mitos atau tanggapan seperti ini bukan sahaja menyelubungi penghidap ADHD, malah ia turut memberikan tanggapan negatif terhadap individu yang
mengalami kemurungan,
 keresahan dan pelbagai masalah berkaitan kesejahteraan mental yang lain.

Untuk pengetahuan anda, penghidap ADHD cenderung untuk mengalami keresahan dan keadaan seperti ini boleh memberikan kesan yang serius terhadap kualiti keseluruhan kehidupan seseorang individu.

Kajian turut menyokong bahawa bahagian otak penghidap ADHD memberikan kesan yang berbeza terhadap “fungsi eksekutif” otak seperti merancang, mengatur, atau memulakan tugasan berbanding bukan penghidap ADHD.

Kajian juga telah menunjukkan bahawa ADHD adalah sejenis masalah atau penyakit keturunan dengan 1 daripada 4 individu yang menghidap ADHD, memiliki
ibu atau bapa yang turut menghidap ADHD
.

Mitos 4: Hanya kanak-kanak lelaki yang menghidap kondisi ini

Walaupun kajian menunjukkan bahawa
kanak-kanak lelaki
 mempunyai kelaziman melebihi dua kali ganda untuk menghidap ADHD berbanding budak perempuan, ini tidak bermakna bahawa kanak-kanak perempuan tidak berpotensi menghidap ADHD.

Budak perempuan yang menghidap ADHD mungkin tidak kelihatan terlalu aktif atau menunjukkan kelakuan yang kurang senang berbanding kanak-kanak lelaki.

Mereka lebih gemar untuk mengelamun atau berangan-angan
, dan oleh sebab itu mereka cenderung untuk diabaikan dan kekal tidak didiagnosis.

Mitos 5: ADHD bukanlah satu keadaan kesihatan yang sebenar

Kajian telah menunjukkan terdapatnya perbezaan antara keadaan otak manusia dengan ADHD dengan otak manusia yang tidak mempunyai ADHD.

Antaranya, terdapat perbezaan bagaimana kimia dalam otak seperti dopamine, norepinephrine dan glutamate berfungsi.

Bahagian-bahagian dalam otak yang terlibat dalam ADHD memainkan peranan yang penting dalam “fungsi eksekutif” manusia seperti perancangan, penganjuran dan memulakan tugas.

Kajian juga menyatakan bahawa ADHD mempunyai komponen genetik, di mana dalam
kalangan bayi kembar seiras
, sekiranya salah seorang bayi tersebut mempunyai ADHD, seorang lagi juga mungkin akan memilikinya juga.

Kanak-kanak atau individu yang mempunyai ADHD
 sering disalah anggap dengan pelbagai tanggapan negatif.

Masalah yang mereka alami cenderung untuk diabaikan disebabkan ramai yang menganggapnya sebagai sesuatu yang tidak serius untuk diberikan tumpuan.

Lebih malang lagi jika tanggapan-tanggapan tersebut akhirnya menyebabkan seseorang kanak-kanak itu
hilang keyakinan diri.

Bagi ibu bapa, penjaga, atau guru, pastikan anda mengenal pasti dengan lebih jelas terlebih dahulu apa yang menyebabkan seseorang kanak-kanak itu bertindak sedikit berbeza berbanding kanak-kanak lain.

Hanya kerana anak hiperaktif, adakah ia bermakna ibu bapa perlu mengabaikannya? Sudah pasti tidak!


Susah Tidur, Selamatkah Jika Ambil Pil Tidur Semasa Hamil? Ini Jawapannya

Gangguan tidur adalah keadaan biasa yang dialami oleh hampir semua wanita semasa kehamilan mereka. Disebabkan kepercayaan lazim bahawa waktu tidur ibu penting untuk perkembangan bayi dalam kandungan, maka ramailah wanita hamil yang mengambil bantuan tidur ketika ini. Pun begitu, adakah pengambilan bantuan tidur seperti pil tidur baik dan tidak menjejaskan kehamilan?

Faktor penyebab tidak dapat tidur semasa hamil

Perlu ambil pil tidur untuk lena? Berikut adalah antara beberapa punca atau faktor-faktor penyebab kepada gangguan tidur bagi ibu hamil:

Gangguan emosi dan mental:

Kemurungan, gangguan dan tekanan emosi semasa hamil.

Apnea tidur:
 Apnea tidur melibatkan dengkuran kuat dan pernafasan spontan terhenti semasa tidur.
Dalam kes kehamilan, gejala ini berlaku cenderung disebabkan pembengkakan laluan nasal.

Restless Legs Syndrome (RLS):
 Keadaan ini berlaku kepada kira-kira 1 dalam setiap 4 kes kehamilan bermula daripada permulaan trimester ketiga mereka. Ciri-cirinya ialah kaki, betis rasa menyengat dan panas terbakar, menyebabkan ibu hamil menggesa untuk menggerakkan kaki mereka. Walau bagaimanapun, RLS semasa hamil akan pulih dalam tempoh 30 hari selepas bersalin. Anda boleh mengurangkan kesakitan akibat simptom ini dengan cara mengambil jumlah zat besi yabg secukupnya dalam diet anda.

Kekejangan kaki:
Masalah ini selalu berlaku pada peringkat kedua dan ketiga kehamilan, iaitu ketika rahim ibu semakin membesar dan mula menempatkan tekanan pada otot kakinya. Ia juga berlaku disebabkan kekurangan nutrien kehamilan.

Punca lain:

Punca biasa lain yang menyebabkan kesukaran tidur semasa hamil termasuklah pedih hulu hati
, ketakcernaan, loya, dan kekerapan membuang air kecil di waktu malam (nocturia).

Adakah selamat untuk mengambil pil tidur semasa hamil?

Sebaik-baiknya, ibu hamil disarankan untuk tidak mengambil sebarang jenis perubatan (termasuklah ubat bukan preskripsi), terutama jika anda berada dalam trimester pertama atau ketiga.

Walau bagaimanapun, ibu hamil masih boleh sesekali mengambil jenis bantuan tidur tertentu sebagai pilihan terakhir.

Anda perlu ingat perkara di bawah ini jika ingin memilih untuk menggunakan ubat bagi mendapatkan tidur yang lebih baik:

Tidak kiralah jika ia sejenis ubat, herba ataupun suplemen, namun ibu hamil disarankan untuk sentiasa merujuk kepada doktor sebelum mengambil pil tidur. Sesetengah perubatan adalah selamat untuk kehamilan, sementara sesetengah yang lain boleh memberikan kesan sampingan yang menjejaskan janin.

Jika ubat tersebut dibenarkan untuk diambil, ibu perlu mengambil dos paling kecil untuk tempoh masa terpendek. Sementara penggunaan ubat untuk jangka masa panjang akan membawa kepada masalah terlalu kebergantungan, yang akan memberi impak kepada perkembangan fizikal dan mental bayi.

Pil tidur dengan benzodiazepines, non-benzodiazepines, dan amobarbital telah dipreskripsikan secara meluas untuk ibu hamil, memandangkan ubat ini termasuk dalam kategori selamat. Pun begitu, kajian tahun 2015 membuktikan bahawa pengambilan ubat ini masih meningkatkan risiko berat badan rendah semasa lahir, kelahiran pramatang dan kecacatan kelahiran pada bayi baru lahir. Selain itu, ibu yang kerap mengambil pil tidur juga menunjukkan kecenderungan untuk bersalin secara pembedahan.

Tip untuk wanita hamil tidur lena

Jika gangguan tidur anda tidak begitu teruk, anda disarankan untuk mencuba cara-cara di bawah berbanding mengambil risiko untuk makan pil tidur:

Tidur mengiring dan selitkan sebiji bantal antara lutut anda semasa tidur.

Jangan makan makanan berat sebelum tidur.

Minum secawan kopi panas sebelum tidur.

Gunakan teknik relaksasi seperti pernafasan atau regangan bagi meningkatkan kualiti tidur.


Selalu Rasa Pedih Ketika Bersama? Jom Cuba 7 Cara Ini Untuk 'Banyakkan Air' Wanita!

Miss V selalu rasa pedih ketika melakukan hubungan kelamin? Mungkin anda alami masalah
vaginal dryness.
 Apa kata anda cuba 7 cara mengatasi faraj kering. Pasti berkesan!

7 cara mengatasi masalah faraj kering

Kekeringan faraj adalah masalah serius yang melibatkan kira-kira 50 peratus wanita daripada semua peringkat umur.

Bukan sahaja ia menyebabkan
aktiviti seks menjengkelkan,
 tetapi juga berbahaya. Sudah pasti anda boleh menggunakan pelincir, tetapi pelincir yang paling biasa termasuk banyak risiko kesihatan.

Oleh itu, lihat 7 cara untuk anda menghasilkannya secara semula jadi.

1. Mempunyai lebih banyak seks

Jika anda mengalami kekeringan faraj yang sangat buruk, ini tidak dinasihatkan. Walau bagaimanapun, jika kekeringan anda hanya ringan,
seks boleh menggalakkan pelinciran semula jadi
.

2. Atasi faraj kering: Gunakan gel lidah buaya

Gel lidah buaya adalah bahan semula jadi
 yang baik untuk kecantikan wanita. Campuran gel lidah buaya dan susu segar boleh merawat kekeringan faraj secara efektif jika digunakan di kawasan itu dengan kerap.

3.

Flaxseeds

Makanan berkhasiat ini bukan sahaja akan ditambah kepada makanan tetapi juga merupakan ubat herba yang digunakan sebagai 1 cara mengatasi faraj kering kerana ia meningkatkan pelinciran.

Minyak
flexseeds
 juga boleh diambil mengikut arahan, dan ia merupakan pengganti yang baik untuk mereka yang mengalami
kekeringan faraj yang ringan
.

4. Asid lemak

Diet tinggi dalam asid lemak boleh membantu menghasilkan pelinciran tambahan faraj.

Tambahkan labu, biji bijan, biji bunga matahari, dan ikan (terutamanya salmon, makarel dan tuna) pada menu harian anda kerana ia tinggi asid lemak.

Suplemen vitamin A
 dan B dan beta-karoten juga mempunyai tahap asid lemak omega-3 yang tinggi. Minum juga sekurang-kurangnya 8-10 gelas air setiap hari dan
kurangkan penggunaan kopi
 dan alkohol sebanyak mungkin.

5. Minyak kelapa

Minyak kelapa
 adalah lemak sihat semula jadi yang membantu mengembalikan tahap penghidratan semula jadi badan. Ia boleh digunakan sebagai pelincir atau suplemen untuk menangani kekeringan dari semasa ke semasa.

6. Minyak zaitun

Sama seperti minyak kelapa,
minyak zaitun adalah murah, selamat, semula jadi,
 dan mudah dicari untuk kelembapan faraj wanita.

Hanya satu sudu teh minyak zaitun yang disapu dua kali sehari di sekeliling faraj boleh berfungsi untuk menggalakkan pelinciran dengan berkesan.

7. Kuatkan lantai pinggul

Senaman pelvis bertujuan untuk otot-otot pinggul membantu rektum, faraj kering dan uretra di pinggul.

Senaman ini bukan sahaja membantu kehidupan seksual yang lebih baik, tetapi ia juga
menguatkan lantai pelvis
 yang mana menyediakan kawalan urin yang lebih baik dan mengurangkan desakan untuk ke tandas.

Pemeriksaan doktor

Anda harus ingat, walaupun ia kelihatan memalukan untuk membincangkan topik kekeringan miss v dengan doktor anda, ia adalah keadaan perubatan yang penting.

Jika ia menjejaskan hidup anda dan membuat anda berasa sangat menyakitkan dan tidak selesa, berjumpa dengan doktor anda secepat mungkin.

Cara mengatasi faraj kering yang dilakukan di rumah ini sememangnya tidak dapat menyembuhkan penyebab kekeringan miss V.

Pun begitu, ia sekurang-kurangnya dapat memberikan kelegaan, terutama bagi wanita yang memilih untuk tidak menggunakan terapi penggantian hormon (HRT).


Senaman Berkesan Tingkatkan Fungsi dan Memori Otak

Aktiviti bersenam dikatakan dapat meningkatkan memori, tetapi bagaimana ia terjadi? Baca selanjutnya untuk penjelasan…

Untuk mendapatkan lebih banyak info berkenaan Sihat Pada Usia Emas, anda boleh klik
di sini.

Manfaat aktiviti bersenam

Penemuan baharu penyelidikan daripada
University of Tübingen,
Jerman menunjukkan bahawa
kebaikan bersenam setiap hari
turut meningkatkan fungsi otak di samping faedahnya
untuk metabolisma,
 mood, dan kesihatan umum.

Melalui penyelidikan yang baharu ini, penyelidik mengetahui bahawa individu obes dan yang mempunyai berat badan yang berlebihan terdedah kepada
rintangan insulin
 dalam otak, di mana ia memberikan maklumat tentang status pemakanan semasa, serta seluruh tubuh.

Oleh itu, para penyelidik ingin mengetahui sekiranya senaman boleh meningkatkan kepekaan insulin di bahagian otak dan meningkatkan kognisi dalam kalangan individu yang berlebihan
berat badan.

Kajian aktiviti bersenam & otak

Kajian semasa yang diketuai oleh Dr Stephanie Kullmann telah melibatkan seramai 22 orang dewasa yang memiliki gaya hidup yang tidak aktif, yang mempunyai berat badan berlebihan atau
obesiti
 (purata BMI 31). M

ereka menjalani dua imbasan otak sebelum dan selepas intervensi senaman selama 8 minggu.
Senaman yang dilakukan termasuklah berbasikal dan berjalan kaki.

Fungsi otak diukur sebelum dan selepas menggunakan semburan hidung insulin untuk menyiasat kepekaan insulin otak.

Peserta juga dinilai untuk melihat keadaan kognisi, mood, dan metabolisma periferal.

Walaupun intervensi senaman hanya mengakibatkan penurunan berat badan yang sedikit,
fungsi otak
 yang penting untuk metabolisma “dinormalisasi” hanya selepas 8 minggu.

Aktiviti bersenam rangsang aliran darah

Senaman yang dilakukan telah meningkatkan aliran darah serantau di kawasan otak yang penting untuk pengendalian motor dan proses ganjaran. Kedua-duanya bergantung kepada
neurotransmitter
 dopamine.

Dopamine adalah
neurotransmitter
 penting untuk mempelajari
kemahiran motor
 baharu dan dalam pembelajaran yang berkaitan dengan ganjaran, dan penyelidikan ini menunjukkan bahawa senaman telah meningkatkan fungsi otak yang berkaitan dengan dopamine secara signifikan.

 Satu kawasan di bahagian otak iaitu striatum, telah meningkatkan kepekaan terhadap insulin selepas melakukan senaman selama 8 minggu.

Tindak balas otak seseorang yang obes selepas senaman menyerupai tindak balas seseorang yang mempunyai berat badan normal.

Menariknya, semakin banyak peningkatan yang berlaku dalam fungsi otak, semakin banyak
lemak
 pada bahagian
perut
 seseorang akan hilang semasa intervensi senaman tersebut.

Peserta turut menyatakan terdapat peningkatan mood dan penukaran tugas, yang merupakan penunjuk fungsi eksekutif
(executive function)
 yang lebih baik.

Executive function
 adalah satu set proses yang berkaitan dengan pengurusan diri sendiri dan sumber yang dimiliki seseorang untuk mencapai matlamat.

Ia merupakan satu istilah untuk kemahiran berasaskan neurologi yang melibatkan
kawalan mental
dan pengawalan diri.

Kelebihan bersenam

Menurut Dr Kullmann, secara dasarnya, aktiviti bersenam meningkatkan fungsi otak.

Menurut beliau lagi, meningkatkan kepekaan insulin dalam kawasan otak yang berkaitan dengan dopamine melalui senaman, dapat membantu mengurangkan risiko seseorang untuk mengembangkan
diabetes jenis 2
, selain ia turut memberi manfaat kepada mood dan kognisi seseorang.

Baca juga:

Selain itu, satu kajian lain yang dijalankan oleh
University of Maryland
 mengenai individu dewasa yang sihat menunjukkan bahawa, dengan hanya satu sesi senaman mampu meningkatkan pengaktifan dalam litar otak.

Ia berkaitan dengan memori – termasuklah hippocampus – bahagian otak yang mengecut seiring dengan usia dan juga bahagian otak pertama diserang dalam
penyakit Alzheimer.

Aktiviti bersenam baik untuk daya ingatan

Menurut Dr. J. Carson Smith, Profesor Madya dalam bidang Kinesiologi di
University of Maryland School of Public Health
, walaupun telah dibuktikan bahawa senaman boleh meningkatkan jumlah hippocampus.

Kajian mereka memberikan maklumat baharu bahawa senaman mempunyai keupayaan untuk memberi kesan kepada kawasan otak yang penting itu. Kajian tersebut diterbitkan dalam
Journal of the International Neuropsychological Society
.

Pasukan penyelidikan Dr. Smith mengukur aktiviti otak (menggunakan fMRI) peserta sihat yang berumur 55 – 85 tahun, yang diminta untuk melakukan tugasan ingatan yang melibatkan mengenal pasti nama-nama terkenal dan yang tidak terkenal.

Tindakan mengingat nama-nama terkenal mengaktifkan rangkaian saraf yang berkaitan dengan ingatan semantik, yang diketahui semakin merosot dari masa ke masa seiring dengan kehilangan
memori
.

Ujian tersebut dijalankan 30 minit selepas satu sesi senaman yang berintensiti sederhana (70% daripada usaha maksima) dengan menggunakan basikal senaman dan pada hari yang berasingan selepas tempoh rehat.

Pengaktifan otak peserta bersekali dengan pengingatan nama secara tepat adalah lebih besar dalam empat kawasan kortikal otak (termasuk gyrus frontal tengah, gyrus temporal yang lebih rendah, gyrus temporal tengah, dan gyrus fusiform) selepas bersenam berbanding selepas rehat.

Peningkatan pengaktifan hippocampus juga dilihat di kedua-dua belah otak.

Menurut Dr. Smith lagi, sama seperti otot yang menyesuaikan diri dengan kegunaan berulang, sesi latihan tunggal boleh menjadikan rangkaian neural
kognitif
lebih fleksibel.

Ini berlaku dengan cara yang menggalakkan penyesuaian dari masa ke masa dan membolehkan peningkatan integriti rangkaian dan fungsi selain membolehkan akses yang lebih cekap kepada memori.

Senaman ternyata meningkatkan keupayaan otak sama ada daripada aspek fungsi mahupun memori.

Perbanyakkan aktiviti bersenam kerana ia bukan sahaja menggalakkan fungsi otak, tetapi juga baik bagi mengurangkan berat badan bagi seseorang dengan berat badan berlebihan.